open-index/open-wikipedia-markdown huggingface dataset:
台灣山步行

《**台灣山步行**》（），前名《**台灣X山步行**》，係MakerVille製作製作嘅遊埠節目，由節目主持去到臺灣介紹行山熱門地點。節目有兩輯：第一輯由岑樂怡（阿妹）聯同台灣旅遊達人陳晏瑋（阿瑋）主持，2020年2月16號到4月19號逢禮拜日22:30-23:00播；第二輯（《**台灣山步行2**》）由吳蚊蚊主持，2022年11月6號到2023年2月5號逢禮拜日20:00－20:30播。

## 每集一覽
### 第一輯

### 第二輯

## 節目調動
;第二輯
*2022年11月27號：由於17:15-20:15同20:15-20:45分別播《FIFA世界盃2022 — 日本 對 哥斯達黎加》同《新聞報道》，所以暫停播映。
*2022年12月18號：由於配合FIFA世界盃直播安排，20:00-21:00改播《Chill Club》，所以暫停播映。
**但電視台網上重溫就錯誤如期喺當晚上傳咗延遲播映嘅一集，變成網上率先首播，而因為之後兩個禮拜咁啱都停播，所以網上首播比電視首播足足早咗成三個禮拜。
*2022年12月25號：由於19:30-20:30播《2022 香港大事回顧》，所以暫停播映。
*2023年1月1號：由於20:00-00:30轉播《2022年度叱咤樂壇流行榜頒獎典禮》，所以暫停播映。

## 註

## 出面網頁
*ViuTV：台灣山步行
*ViuTV：台灣山步行2

## 電視節目變遷
電腦訊息傳遞

**訊息傳遞**（**message passing**）喺電腦科學上係指以下過程：一個程式傳一個訊號去一個過程嗰度，並且靠嗰個過程嚟行佢所揀嘅碼。
馬王堆漢墓

**馬王堆漢墓**，漢長沙國利氏古墓，共三座，喺中國湖南省長沙市芙蓉區東屯渡鄉，今芙蓉區馬王堆街道，近瀏陽河。

墓主為前漢長沙國丞相利蒼，以及其妻辛追，或有講法叫避，以及其子利豨或兄弟三座墓。一九七一年十二月，時值文化大革命，湖南省博物館開始發掘一號墓，一九七三年，一九七四年，發掘二號墓同三號墓。幾次發掘中，出土一具保存完好女屍，為長沙國丞相利倉之妻，同埋眾多隨葬品，研究而言，極之珍貴。文物現已全部移入湖南省博物館，博物館闢馬王堆漢墓陳列館，分為陳列文物同墓坑遺址二大部分。

出土文物古有帛書，抄有黃老經卷。
細胞理論

**細胞學說**（）係有關於動物同植物嘅結構同埋佢哋嘅生命活動基本單位嘅學說。呢個學說係由德國生物學家Matthias Jakob Schleiden(1804-81)同Theodor Schwann(1810-82)分別喺 1838 年同 1839 年提出嘅。其他補充過個學說嘅科學家仲包括咗 Rudolf Virchow。呢個學說宣稱：
#細胞係生命嘅基本單位；
#有生命嘅嘢冚唪唥都由一個或者多個細胞組成嘅；以及
#所有現存嘅細胞都係由之前存在嘅細胞做細胞分裂（cell division）產生出嚟嘅。
容錯能力

**容錯**（），又叫**故障容許度**，係一個系統可以有嘅特性，指個系統「喺某個或者某啲組成部份故障嗰陣，有幾能夠繼續正常運作」，亦都包埋個系統喺呢種情況下「表現會跌幾多」：
*冇容錯能力：一旦個系統其中一橛出咗錯，就成個系統軭嗮；
*有咁上下容錯能力：一旦個系統其中一橛出咗錯，佢依然行到，但表現會明顯變差；
*「得體」嘅容錯能力（得體降級）：隨住系統越來越多出錯，佢依然行到，表現只會細微噉變差。
舉個例說明，想像家陣有隻電腦軟件（系統），佢會接收由用家等來源嚟嘅輸入；想像有個輸入嘅數值異常，搞到隻軟件其中一部份計錯數；如果隻軟件完全冇容錯能力，就會輕機；現實世界嘅軟件工程師多數都會將隻軟件設計成有些少容錯能力，即係例如就算其中一橛計錯數，隻軟件都唔輕機，而係揼咗個錯嘅數，用第個用得但未必理想嘅數頂替，再彈條信息出嚟話俾用家知出咗問題隻軟件表現差咗，但仲行得到。容錯能力嘅概念喺電腦以外嘅工程學領域都用得着，例如車其中有條呔爆咗，用家換條新呔架車就可以繼續行，唔會進入完全郁唔到嘅狀態架車有一定嘅容錯能力。

喺廿一世紀初嘅工程學上，容錯能力一般認為係理想嘅特徵：工程師設計產品嗰陣包括軟件工程師寫軟件，或者汽車工程師設計汽車呀噉，都會想自己設計件嘢有返咁上下容錯能力。有唔少做工程學學術研究嘅人，仲會深入噉諗同討論「啲系統要點設計，先可以容錯能力高」噉嘅問題。

## 基本特徵

一個系統要算得上係「有容錯能力」，起碼需要滿足以下呢啲條件：
*冇故障單點（SPOF）：系統嘅故障單點係指「一旦軭咗，就成個系統軭嗮」嘅部份，例如附圖嗰個電腦網絡，成個網絡啲訊號都要經部路由器，先可以由一部電腦傳去第部電腦度，噉部路由器一軭，成個網絡就通唔到訊個路由器就係個系統嘅通訊嘅故障單點；容錯嘅系統最理想係冇故障單點。
*故障隔離：當個系統出問題嗰陣，個系統需要能夠探測個問題，並且話俾用家知「出錯嘅係個系統邊一橛」；例如機械工程上好興喺機械上面裝感應器，俾用家知部機邊一忽（喺溫度同壓力等方面）有唔妥；
*故障壓制：當個系統出問題嗰陣，個系統要能夠確保個問題唔會「傳播開去」軭咗嗰忽可以繼續軭，但唔可以拖累個系統嘅其餘部份，搞到淨低嗰啲部份跟住佢一齊軭。
好似噉嘅系統能夠做到**得體降級**就算有嘢出咗故障，個系統都能夠或多或少噉繼續運作「表現會**降級**，但降起級上嚟**得體**」噉解。要留意嘅係，上述呢度係講緊「個系統最理想要有呢啲特性」喺現實世界嘅某啲情況下，呢啲特性好多時一係冇可能達到，一係有可能達到但要花費嘅資源量大得滯，所以設計者唔會嘗試追求。

失效安全同失效致命呢兩個概念同容錯有密切關係：如果話某個系統係特登設計到失效安全，即係指佢有故障局部或者完全喪失功能嗰陣，都仲能夠做到保護人、財產同數據免受傷害；例如某架車，架車設計到有返咁上下硬淨，架車就算失控撞車（故障局部或者完全喪失功能）架車都唔會變形變得太犀利，坐喺入面嘅人同財產唔會受大傷害就算係達致失效安全；失效致命可以話係失效安全嘅相反，指就算個系統故障局部或者完全喪失功能，佢都能夠成功傷害或者殺死目標呢種設計喺武器嘅設計上好常見。

## 工程設計

### 設計技巧

喺實際應用上，工程師有唔少方法可以提升個系統嘅容錯能力：
*冗餘：指同個系統加啲「多餘」嘅功能，呢啲「多餘」功能喺冇故障嘅世界入面係唔必要；攞住「要提升佢容錯力」嘅系統部份，設計者可以將個系統部份複製幾次，啲複製品用嚟做後備；噉一旦個系統部份軭咗，個系統就可以即刻改為用啲後備部件頂替；舉例說明，啲大型嘅船同飛機好興設計成有多過一部發動機（將發動機複製咗幾次）；噉如果架嘢嘅主發動機出咗故障，佢哋就可以改為用後備發動機嚟推動架嘢，等架嘢仲可以繼續行，或者起碼有足夠時間駛去安全嘅地方。
**又例如程式編寫噉，控制流程上就有所謂嘅例外處理，好似以下呢段 Python 源碼噉：
**:
```python
try: #「試吓行 try 嘅碼先。」
    print(x)
  except: #「如果 try 段碼出錯，噉就行 except 嘅碼。」
    print("An exception occurred")
```

**當中 `except:` 入面嗰段碼就係冗餘嘅部份喺冇出錯嘅世界入面，嗰段碼係冇需要存在嘅，但有咗 `except:` 段碼喺度，就可以喺 `try:` 段碼出事嗰陣有個後備保障。Python 以外嘅多種程式語言（好似係 C++ 同 Java 呀噉）都有例外處理嘅功能。





*複製：提升電腦軟硬件系統容錯能力嘅技巧；「複製」係指將一個系統部份複製幾次，不過唔係攞嚟做後備，而係要求呢幾件複雜品冚唪唥一齊平行噉計數，等到要攞個運算結果去用嗰時，就睇勻嗮嗰幾件複雜品嘅運算結果先做決定；例如想像家吓想叫電腦計條好複雜嘅數，研究者可以要 5 部機分別計一次，再攞 5 部機之間嘅主流結果去用，理由係「5 部機冚唪唥都計錯數」嘅機率細過「其中一部計錯數」嘅機率。
... 呀噉。





### 現實考量

喺實用嘅工程學上，通常淨係得一小部份嘅部件會有容錯設計：特登加容錯設計係要成本嘅；例如一架車要整得硬淨，就梗要用更多或者更貴嘅材料整；而電腦軟件要加啲容錯設計就要落更多行嘅源碼，教部電腦做例外處理，就實令到隻軟件最後大咗。因為噉，工程師決定「好唔好同呢個部件加容錯設計」嗰時，有諸多考量要諗：
***故障可能性**：假設第啲因素不變，系統部份愈有大機率會出故障，就愈有需要同佢落容錯設計。
***重要**：假設第啲因素不變，一個系統部份愈重要，工程師就愈大機會想加容錯設計當中「重要」係指「嗰部份一故障就會搞到個系統喪失功能，或者引致人命財產損失」；例如私家車上面嘅收音機對架車嘅功能唔係咁必要（冇咗都唔會搞到架車做唔到主要功能，亦唔會引致咩人命財產損失），所以工程師正路唔會專登同架車嘅收音機落容錯設計；相比之下，架車嘅發動機（冇咗發動機，架車就完全郁唔到）嘅重要部份，就比較有可能會落容錯設計。
*成本：假設第啲因素不變，容錯設計嘅成本愈高，工程師就愈唔想採用隻設計；例如想像而家要同架車嘅發動機落容錯，原則上，工程師可以索性加多部發動機落去做後備（冗餘），但現實表明，要同架車加多部發動機成本極高汽車係要量產嘅（相比之下，例如大型郵輪就唔使量產），所以吓吓都加後備發動機要使多好錢，而且架車個殼又裝唔落兩部發動機（將架車設計到大啲又係令成本大增）；所以工程師想同架車嘅發動機做容錯設計，唔會用「加多部發動機做後備」呢種做法。
... 等等。

## 工程相關
*人為錯誤：指若干個人冇意圖噉做咗啲嘢，搞到個系統出現故障，例如一架車失控可以係因為揸嗰個人揸車技術唔好；人為錯誤喺工程學上廣受關注，因為對工程師嚟講呢種錯誤難以控制；亦都可以睇吓人因工程同相關領域上對「點樣設計到個系統一睇就知點用」嘅思考。
*系統工程
*控制理論
*順應力
*可用度
*平均故障間隔

## 拉雜相關
*複雜系統
*縱深防禦
*語言冗餘

## 註釋

## 引咗

## 拎

* 容錯能力，*TechTarget*
十八丘工業區

十八丘工業區（；）係一個喺廣東省佛山市順德區北滘鎮桃村嘅工業區，畀工業北路同廣珠西線高速夾住，隔離冇幾遠就係廣珠城軌嘅北滘站。

## 主要嘅廠商
### 包裝業
* 佛山市森盈包装有限公司
* 佛山市蓢森環保包裝技術有限公司
* 佛山市順富盈包裝有限公司

### 物流業
* 佛山市順德區新進物流有限公司
* 佛山市順德區銀鋼精密金屬製品有限公司

### 家居／衛生用品業
* 特拉維爾衛浴潔具有限公司
* 佛山市順德區宜家美家具有限公司
* 順德區明陶玉泉衛浴潔具有限公司

### 塑膠業
* 佛山市順德區北滘康祺塑料廠
* 茂鑫五金塑膠有限公司

### 其他
* 佛山市順德區真彩製版有限公司
* 佛山市順德區實盏盞電器有限公司
* 佛山市靜燕峰紙業有限公司
大腸桿菌

**大腸桿菌**（學名：*Escherichia coli*，通常簡寫：**E. coli**）係人同其他動物嘅腸道入面嘅一種細菌，主要寄生喺大腸入面。大部份嘅大腸桿菌冇害，自然咁喺大腸入面寄生，但係有一啲大腸桿菌有害，感染嘅話可能會食物中毒。
胎神

**胎神**，人胎之神，保護胎兒，遊走住家各方。當日所在家中部位，不宜郁動，更加唔好裝修，不然會對胎兒不利。通書會寫有避忌之位。

古時婦女有孕都有相當風險，為咗胎兒安產，諸多避忌從此而生，胎神亦係其中一樣。各方術士亦有一套說法。

## 計法

常見跟通書，內有兩種，一種按月，另一種按日干支，定屋內部位，即六甲胎神。

按月計，正月房牀，二月戶窗，三月門堂，四月廚灶，五月房牀，六月牀倉，七月碓磨，八月廁戶，九月門房，十月房牀，十一月灶爐，十二月房牀。

按干支為逐日遊方。

再有一種以懷胎月起計，一共十月，各有屋內部位。一月在門，二月牀，三月在灶，四月在椅，五月在窗，六月在牆，七月在桌，八月在門檻，九月在井，十月在布。
聯結主義

**聯結主義**（；英文：**connectionism**）係喺廿世紀中後期興起嘅一種認知科學（cognitive science）觀點，主張心靈可以概念化想像成人工神經網絡（artificial neural network）模型。

人工神經網絡泛指模擬生物神經網絡（biological neural network）嘅數學模型：一隻（例如）靈長目動物嘅腦閒閒地有斷百億計嘅神經細胞（neuron），一粒神經細胞喺俾電同化學物訊號刺激到嗰陣，會跟住以電或者化學物嚟傳新訊號，所以當一粒神經細胞射訊號嗰陣可以引起連鎖反應，將資訊喺成個神經網絡嗰度傳開去。一個人工神經網絡由大量嘅人工神經細胞組成。喺用電腦程式整神經網絡嗰陣，研究者會每粒人工神經細胞同佢設返條類似噉嘅式：

:t = W_1 A_1 + W_2 A_2...；

喺呢條式當中，t 代表嗰粒神經細胞嘅啟動程度，A_n 代表其他神經細胞當中第 n 粒嘅啟動程度，而 W_n 就係其他神經細胞當中第 n 粒嘅權重（指嗰粒神經細胞有幾影響到 t）。所以當一粒人工神經細胞啟動嗰陣，會帶起佢後面啲人工神經細胞跟住佢啟動－似十足生物神經網絡入面嗰啲神經細胞噉。假如個神經網絡嘅程式令佢能夠自行按經驗改變 W_n 嘅數值嘅話，佢就會曉學習。

截至廿一世紀初，聯結主義經已取得咗相當嘅成功：人工神經網絡建基於現實世界嘅心靈－人腦，所以具有結構上嘅可信性，而且人工神經網絡仲有遞迴神經網絡同卷積神經網絡等多個變種；喺好多情況下，人工神經網絡都能夠俾到同現實觀察極之相近嘅輸入輸出關係；因為呢啲緣故，有唔少認知科學家認為，人工神經網絡可以攞嚟做心靈嘅模型，解釋心靈相關嘅現象。

## 記憶

## 瞓覺

廿一世紀初嘅研究顯示，人工神經網絡可以用嚟模擬瞓覺嘅現象：
*心理學界不嬲都有思考「瞓覺有乜用」（即係點解瞓覺呢種生理功能會通過進化嘅考驗留存到落嚟）嘅問題；根據廿一世紀初心理學界嘅假說，人腦喺瞓覺啲神經細胞會喺冇外界刺激嘅情況下有相當程度嘅活動，造成各腦區有同步嘅電活動，而有心理學家同神經科學家指，個腦會喺呢段時間「重播」之前嗰日學過嘅記憶以及相關嘅舊記憶，而呢個重播過程對於記憶嘅鞏固（consolidation）嚟講扮演重要嘅角色；
*另一方面，廿一世紀初嘅人工神經網絡研究上有所謂嘅災難型遺忘（catastrophic forgetting）現象，指啲人發現人工神經網絡成日會喺學新資訊嗰時突然完全唔記得嗮之前學過嘅資訊。
有人工神經網絡研究者就發現，模擬瞓覺嗰陣嗰啲認知過程嘅演算法可以用嚟防止災難性遺忘嘅發生。

## 睇埋
*人工神經網絡
*神經細胞
*神經編碼
*認知科學
*人工智能
*海伯理論

## 參考文獻

*Rumelhart, D.E., J.L. McClelland and the PDP Research Group (1986). *Parallel Distributed Processing: Explorations in the Microstructure of Cognition. Volume 1: Foundations*, Cambridge, Massachusetts: MIT Press, ISBN 978-0262680530
*McClelland, J.L., D.E. Rumelhart and the PDP Research Group (1986). *Parallel Distributed Processing: Explorations in the Microstructure of Cognition. Volume 2: Psychological and Biological Models*, Cambridge, Massachusetts: MIT Press, ISBN 978-0262631105
*Pinker, Steven and Mehler, Jacques (1988). *Connections and Symbols*, Cambridge MA: MIT Press, ISBN 978-0262660648
*Jeffrey L. Elman, Elizabeth A. Bates, Mark H. Johnson, Annette Karmiloff-Smith, Domenico Parisi, Kim Plunkett (1996). *Rethinking Innateness: A connectionist perspective on development*, Cambridge MA: MIT Press, ISBN 978-0262550307
*Krishnan, G. P., Tadros, T., Ramyaa, R., & Bazhenov, M. (2019). Biologically inspired sleep algorithm for artificial neural networks (PDF). arXiv preprint arXiv:1908.02240.
*Marcus, Gary F. (2001). *The Algebraic Mind: Integrating Connectionism and Cognitive Science (Learning, Development, and Conceptual Change)*, Cambridge, Massachusetts: MIT Press, ISBN 978-0262632683
*David A. Medler (1998). "A Brief History of Connectionism" (PDF). *Neural Computing Surveys*. 1: 61–101.

## 攷

## 拎
*Dictionary of Philosophy of Mind entry on connectionism.
*A demonstration of Interactive Activation and Competition Networks.
*Critique of connectionism.
許光漢

**許光漢**（；；）係一個臺灣男歌手、演員同模特兒，2013年入行。然之後又拍咗好多電影同電視劇，包括《罪夢者》、《陽光普照》等等，令到佢知名度大開。佢響2019年憑住電視劇《想見你》而出名，畀人封做「國民男友」。

2020年10月27號，許光漢推出數碼單曲《別再想見我》。2021年10月31號，佢嘅第一張個人唱片《許光漢》開始發行。

## 影視作品
### 電影長片

### 電影短片

### 電視電影

### 長篇劇集

### 迷你劇集

### 短片作品

### 音樂影片
* 2003年：周杰倫《三年二班》
* 2011年：王俞勻《全世界的人都知道》（貳零比賽版）
* 2012年：郭書瑤《愛的告白》
* 2013年：戴佩妮《你怎麼可以安心的睡著》
* 2014年：周傳雄《時不知歸》
* 2017年：吳克群《失聲》
* 2019年：落日飛車《Vanilla Villa》
* 2020年：田馥甄《懸日》

## 音樂作品
### 錄音室專輯
* 《許光漢》（2021年）

### 數碼單曲
* 《別再想見我》（2020年）
* 《Soufflé》（2021年）
* 《一派輕鬆》（2021年）

### 音樂企劃

## 公益活動
* 2020年：萊爾富零錢捐【銅板力量自立希望】
* 2020年：Hit FM 2020 毛起來愛【流浪動物生命園區救助計畫】

## 獎項
### 大型頒獎典禮

### 其他獎項同榮譽

## 參考

## 睇埋
*白卡許光漢
## 出面網頁

*
*
*
*
A/B 測試

**A/B 測試**係指比較兩種技術，通常係比較一種已有技術同一種新技術。喺最簡單嘅情況下，研究者會攞兩個技術試行，然後比較吓兩者喺各指標上嘅表現。呢種做法喺商業上頗為常用，當中**技術**可以係產品或者流動應用程式呀噉。

## 基本步驟
做 A/B 測試嘅人係有兩種技術需要比較，佢要搵一啲指標評定一種技術點先謂之「好」，喺檢驗咗兩種技術喺呢啲指標上嘅表現之後，作出相應嘅決策。步驟如下：
#講明要比較嘅係邊兩種技術；
#決定用乜嘢指標評定技術嘅優劣；
#決定要將幾多百分比嘅用家用嚟測試新技術；
#試行；
#量度兩組用家喺指標上嘅數值；
#用個指標決定邊一種技術比較好。
;例子
舉個例子說明：想像家陣有隻 PvP 嘅網上遊戲，製作組想做吓有關對局配對（matchmaking；指 PvP 遊戲當中將玩家分配落對局嘅過程）演算法嘅實驗，於是
#佢哋試行兩隻唔同嘅對局配對演算法，叫呢兩個演算法做 A 同 B；
#決定用玩家留存作指標；
#決定將一半玩家用 A 做對局配對，另外一半就用 B 做對局配對；
#試行一個月；
#量度兩組玩家分別嘅玩家留存；
#發現 A 演算法下玩家留存數值高啲（結果），於是就決定今後隻遊戲一律用演算法 A 做對局配對（基於結果嘅決策）。
## 編程研究
例如喺學術性質嘅電腦科學上，會有人研究遊戲編程。而有關遊戲編程嘅學術研究會探討以下嘅問題：
***邊啲演算法比較能夠改良用家體驗？**例如：
*#研究者由人工智能文獻等嘅來源，得知有一種新嘅演算法，而呢種演算法係遊戲編程上甚少有人用，甚至係從來未有人用過嘅；
*#佢哋搵一啲指標用嚟量度玩家體驗，例子可以睇吓心流；
*#佢哋整一隻簡單嘅遊戲，再幫隻遊戲整兩個版本，一個版本用咗新嘅演算法，另一個版本唔用（A/B 測試）；
*#搵班受試者返嚟試玩，用指標量度喺兩個情況下，玩家體驗係點，睇吓用咗隻新嘅演算法係咪會改良玩家體驗。

## 數據分析

## 睇埋
*用家體驗
*科學對照
*行為科學

## 參考
桃村

**桃村**（；），又叫做**桃源**（），係順德北滘東邊嘅一條村，面積約莫係2平方公里左右，去到依家已經有800幾年嘅歷史。2011年通車嘅廣珠城軌北滘站啱啱喺正呢條村嗰度。

## 歷史
村名嘅來源主要由兩種講法，有啲人話係因為條村係姓桃嘅人開嘅，又有啲人話係因為呢度以前有好多桃樹。

## 名勝
桃村入面有好多祠堂，最出名嘅就係報功祠，依家係廣東省歷史文物保護單位之一，其他唔同姓嘅古祠堂重有黎氏光澤堂、三世祠、曹家祠、李家祠、袁氏大宗祠等等，至於傳統廟宇就有桃村觀音廟同水月宫等等。
淮南子

**淮南子**係漢淮南王劉安所篇嘅書，其下食客集篇而成，係黃老經典，集當時治國思想之大成。淮南子係後稱，更古亦稱**鴻烈**，又有叫**淮南鴻烈**。本書獻畀武帝劉徹，一直收於府中。後漢許慎同高誘都有作註。高誘寫淮南鴻烈解，許慎寫淮南鴻烈間詁。

劉安獻書，然皇帝劉徹有意廢諸侯，劉安遭陷謀反之罪，畏罪自殺。由於劉安係道家，人唔信佢自殺，反而話佢煉丹升天。雞犬食咗佢留低丹藥都升天，故曰「一人得道雞犬升天」。道教亦祀奉佢，亦傳為荳腐之神。

傳世版本已有缺失。漢書藝文志話有內二十一篇、外三十三篇。顏師古注，內篇論道、外篇雜說。現存只有內二十一篇，外三十三篇就失傳咗。

淮南子現存二十一篇，順序為原道、俶真、天文、地形、時則、覽冥、精神、本經、主術、繆稱、齊俗、道應、氾論、詮言、兵略、說山、說林、人間、脩務、泰族、以及要略。黃老為漢初治術，以道家為主，兼法家、墨家、名家、陰陽家、儒家。故此淮南子亦為典形黃老，以老子、莊子為開頭，由道而生天地萬物，天時地利萬物，進而由道用於管治之術。
北滘

**北滘**（；）係喺廣東順德東北部嘅一個鎮，位於廣州主城區、佛山新城同埋順德主城區三個城市嘅交匯處。以前叫做**百滘**（），解做「百河交錯、水網密集」。北滘鎮喺1959年建制，個鎮有92平方公里咁大，總共有19條村或者社區、10個居委會同10個村委會。北滘鎮係「全國特色小鎮」、「全國重點鎮」、「中國家電製造業重鎮」，並且榮獲「2019年中國百大鄉鎮第18名」。

## 行政區劃
依家嘅北滘鎮總共有10個居委會同10個村委會，佢地分別係：

北滘社區、碧江社區、林頭社區、廣教社區、三洪奇社區、槎涌社區、碧桂園社區、順江社區、​君兰社區、黃龍村、​莘村、​水口村、​馬龍村、​上僚村、​西滘村、​高村、​桃村、​西海村同三桂村。

## 交通
廣珠西線（太澳高速）、佛山一環兩條主幹道都經過北滘。至於城際鐵路，廣珠輕軌都經過北滘，喺鎮入面有兩個站，分別係北滘站同碧江站。

地鐵方面，喺北滘鎮内有廣州地鐵7號綫同佛山地鐵3號綫兩條經過嘅綫路，並沿途設有多個地鐵站。
*：美的站、北滘公園站同美的大道站。
*：潭州會展站、北滘西站、高村站、北滘公園站同廣教站。

## 人口
呢個鎮嘅常住人口總共有26萬人，戶籍人口就有12萬人。

## 名譽
2019年，北滘攞到中國百強鄉鎮第18名。
你估我唔到

《**你估我唔到**》（）係香港電視廣播有限公司嘅遊戲節目，由林盛斌、張秀文主持，由2020年2月23號到5月24號逢禮拜日22:30-23:00喺翡翠台首播，總共13集。呢個節目繼承之前嘅「千奇百趣系列」節目，第八度買咗日本朝日電視台嘅「奇趣」片段，用嚟同嘉賓玩問答遊戲。
## 每集一覽

## 睇埋
*《你又估我唔到》

## 出面網頁
*  無綫電視節目網頁 - 你估我唔到

## 電視節目變遷
平息風浪

**平息風浪**係《聖經》記載耶穌嘅神蹟之一，喺《馬太福音》、《馬可福音》同《路加福音》都有記載。

## 聖經譯文

## 概覽
耶穌吩咐門徒夜晚過海去格拉森，係要醫治嗰啲俾鬼附嘅人，可以見到耶穌愛靈魂嘅心。當時已經天黑，有幾個門徒係漁夫，熟悉船隊運作情形，所以話係門徒將耶穌一齊帶去。耶穌身體好攰瞓咗，因為佢係完全嘅人，佢所施行嘅神蹟證明佢亦係完全嘅神。

加利利海係一個四面環山嘅大湖，清涼嘅山風從群山嘅峽口撲向湖面，激起巨浪；耶穌同門徒都知道係好危險，依然過去。對門徒嚟講係佢哋嘅本行，有咩風浪未見過，所以，當善於航海嘅門徒見到隻船就快沉，只有向耶穌求救：「你唔理咩？」。耶穌用斥責嘅口吻叫海平靜落來，海就立即風平浪靜；善於航海嘅門徒知道呢個情況並唔係出於自然。

## 參考
學是疫學非

《**學是疫學非**》（）係香港電視廣播有限公司嘅健康資訊節目，屬《學是學非》嘅武漢肺炎香港疫情特別版。節目有兩輯，第1輯由麥美恩、馮盈盈、劉穎鏇、何依婷及戴祖儀主持，由2020年2月24號到2月28號禮拜一到五22:30-23:00喺翡翠台首播，總共5集；第2輯由張寶兒、陳詩欣、何泳芍、戴祖儀、陳欣茵、何沛珈及何依婷主持，由2022年3月3號到3月11號禮拜四、五22:30-23:00喺翡翠台首播，總共4集。

## 每集一覽
### 第一輯

### 第二輯

## 爭議
喺首集節目入面，扮演護士嘅主持人直接將贊助商K-clean嘅消毒劑次氯酸水噴向人體，而消委會曾指，喺任何情況下，都唔建議向人體噴灑消毒劑。率先發現問題嘅FB 專頁思思TVB的二三事批評，做法教壞細路，亦侮辱護士形象。化學學者鄺士山回應傳媒亦指，使用霧化槍嗰陣應該戴n95口罩。

## 出面網頁
*  無綫電視節目網頁 - 學是疫學非
*無綫電視節目網頁 - 學是疫學非 (Sr 2)

## 參考


## 電視節目變遷
適應

（）係進化過程嘅一環：喺繁衍後代嘅過程當中，一個生物物種嘅基因庫會一代一代噉慢慢變化（因為物競天擇同基因突變等嘅機制），令個物種更加擅長喺自己住嘅環境當中生存繁殖。呢個過程就係進化論上所講嘅適應。
舊調景嶺警署

**舊調景嶺警署**（），又叫**前調景嶺警署**（），係香港舊時一間差館，喺新界調景嶺寶琳南路160號。差館喺1962年起好，到1991年停用。之後舊差館一度丟空，到1999年用嚟安置被逼遷嘅**普賢佛院**（1956年成立）。2013年西貢區議會建議用舊差館發展風物資料館（之後正式命名「**將軍澳風物汛**」），當局2014年就終止普賢佛院嘅短期租約，但未提供安置方案，所以佛院拒絕搬走。雖然當局目標2018年底落成，但係到2021年12月24號先搞掂。

## 史
### 調景嶺警署
調景嶺警署嘅成立同調景嶺嘅歷史有密切關係。1950年代開始，調景嶺用嚟安置受國共內戰影響而走難到香港嘅難民（主要係國軍家眷），到1950年代尾已經有超過一萬人。1961年香港政府決定畀難民香港身份證，同時改善嗰度基建，開始供水供電同埋開闢車路，調景嶺警署亦喺1962年起好，維持嗰度嘅治安，亦對嗰度進行嚴密監視，避免親國民黨人士主導嘅1956年雙十暴動重演。

調景嶺警署地理位置喺調景嶺高處，設有哨崗，可以居高臨下望晒成個調景嶺。

1990年代頭，香港政府落實清拆調景嶺寮屋區，重建成將軍澳新市鎮一部份，調景嶺警署喺1991年底率先停用，到1995年4月政府正式宣佈清拆寮屋區。

### 普賢佛院
1956年，藏傳佛教章嘉活佛徒弟吐登上師落腳香港調景嶺建立普賢佛院，援助嗰度嘅居民。佛院供奉嘅觀音嘅化身「綠度母」，又收藏咗原本喺北京雍和宮嘅「唐卡」（佛像圖）。

受政府清拆調景嶺寮屋區影響，普賢佛院喺1999年7月9號開始被安置到原調景嶺警署，只需繳交每年一蚊港紙象徵性租金，當做拆遷嘅賠償，不過租約只係短期租約。

普賢佛院入面有一啲藏傳佛教嘅宗教物品，亦供奉咗四百幾個喺調景嶺過身嘅國軍靈位。

受西貢區議會決定選址舊調景嶺警署起風物資料館影響，普賢佛院嘅租約喺2014年11月28號到期後，政府要求佛院搬出，不過就無提供任何安置方案同賠償，所以佛院第四代住持劉建國講明拒絕遷出。2015年6月，地政總署人員執行收地行動，劉建國喺佛院天台點火燒手抗議，不過都阻止唔到當局嘅行動。當局將佛院內物品扣押，建築物出面用圍板封住，外面設有保安崗亭。

### 將軍澳風物汛
2013年，香港政府預留一億港紙畀各區區議會推動「社區重點項目」，西貢區議會最終決定用其中五千萬搞調景嶺文物行山徑同埋風物資料館，項目由基督教靈實協會中標，負責頭5年嘅營運。

風物資料館定名「將軍澳風物汛」，選址舊調景嶺警署（包括隔籬兩座警員宿舍），總樓面面積為562平方米，展覽內容由Pointsman顧問公司設計及策展，完成工程後移交基督教靈實協會接手營運。風物資料館免費開放，展示將軍澳發展做新市鎮之前嘅面貌，同埋區內嘅發展里程，亦會搞專題展覽、講座同埋導賞團。館入面設有紀念品舖頭同埋茶室。而隔籬兩座警員宿舍就會活化成旅舍，命名做「**靈風雅舍**」，設有14間客房，並靠旅舍收入去維持成個項目自負盈虧。

項目工程喺2017年2月開始，喺同年4月24號舉行動土禮，目標2018年底落成，但係到2021年12月24號先搞掂。

## 參考
離散均勻分佈

**離散均勻分佈**（**discrete uniform distribution**）係一個離散嘅概率分佈，指每個可能離散數值出現嘅機會率都一樣，概率質量函數係：
:f(x) = \frac{1}{n}，當中 n 係 X 有幾多個可能數值。
代數幾何

**代數幾何**係數學入面代數同幾何學嘅分支，主要研究多項式方程式嘅零點，用抽象代數去解決幾何學嘅問題。
邏輯代數

**邏輯代數**（，又叫**開閂代數**、**布爾代數**）係數學入面代數同數學邏輯嘅分支，主要研究未知數嘅值只可以係「真」或者「假」（分別用「1」同「0」去表達）兩個真值嘅代數結構。
多重線性代數

**多重線性代數**係代數入面對線性代數方法嘅延伸，建基喺向量空間嘅概念上面。多重向量（multivector）、Grassmannian等等都係多重線性代數會研究嘅嘢。
行列式

**行列式**係線性代數入面嘅一類函數，將一個n \times n嘅矩陣A映射到一個純量，呢個純量可以反映出個矩陣同埋矩陣代表嘅線性映射嘅一啲性質，例如行列式非零等價於矩陣可逆，又等價於個線性映射係同構。矩陣A嘅行列式可以寫成作\det(A)、\det A或|A|。

2\times 2矩陣嚟講行列式可以定義做：
:|A|=\begin{vmatrix} a & b\\c & d \end{vmatrix}=ad-bc
高斯消去法

**高斯消去法**（），又叫**橫行消去法**，係線性代數入面嘅一種演算法，用嚟解線性方程組。簡單啲嚟講就係用一系列嘅橫行運算嚟處理一個線性方程組。呢個方法亦都可以用來搵一個矩陣嘅秩、行列式，同埋搵一個可逆方形矩陣嘅逆。呢隻方法係由德國數學家高斯命名嘅，但係早喺約公元 179 年已經有中國數學家用緊呢個方法嘅某啲特例。
代數簇

**代數簇**係代數幾何嘅主要研究對象，係多項式集合嘅公共零點解集合。啲多項式可以係實係數、複係數，甚至係其他場。
抽象代數

**抽象代數**係代數數學嘅分支，主要研究代數結構，好似羣、環、場、模、向量空間、格。

## 參考資料
### 書目
* 
* 
* 
* 
* 
* 
* 
* 
*
代數拓撲

**代數拓樸**係抽象代數同拓撲學嘅分支，主要用抽象代數工具去研究拓撲空間。基本嘅目的係將啲拓撲空間喺同胚或者同倫等價之下分類。雖然大部分時間代數拓撲都係用代數嘅方法去解決拓撲問題，有時都會掉反轉，例如用拓撲學上面嘅定理可以好容易證明到自由羣嘅子羣都係自由羣。

## 代數拓撲嘅主要分枝
### 同倫羣

同倫羣係其中一個同倫等價嘅不變量，第一個、亦都係最簡單嘅同倫羣就係基礎羣，佢記錄咗一個拓撲空間入面嘅圈嘅資訊，粗略咁講，同倫羣記錄咗拓撲空間入面唔同維度嘅窿嘅資訊。

### 同調

喺代數拓撲入面，同調係用某啲方法由一個數學物件，例如拓撲空間或者羣，整一系列嘅阿標羣或者模出嚟。
層 (數學)

**層**（）係代數拓撲一種工具，用嚟定義拓撲空間入面開集嘅局部資訊。例如，所謂嘅資訊可以係開集上面嘅連續函數，呢啲函數嘅加法同乘法組成咗一個環。呢啲資訊有好好嘅性質，其一，連續函數可以透過限制定義域變成細啲嘅開集上面嘅函數；其二，如果有一啲開集\{U_i\}覆蓋一個大啲嘅開集U，咁U上面嘅資訊（即係連續函數）係等價於U_i上面嘅資訊（當然，呢啲函數要符合一啲相容性條件）。
交換代數

**交換代數**係抽象代數嘅分支，主要研究交換環同埋佢哋嘅環倍數同模。代數幾何同埋代數數論都係建基於交換代數，常見嘅交換環例子包括多項式環、代數整數環同埋 *p*進數環（*p*-adic number）。

交換代數係用嚟研究概形局部理論嘅主要工具。

研究唔交換環嘅學問叫做唔交換代數，佢包括環論、表示論同埋Banach代數理論。

## 文獻

* Michael Atiyah & Ian G. MacDonald, *Introduction to Commutative Algebra*, Massachusetts : Addison-Wesley Publishing, 1969.
* David Eisenbud, *Commutative Algebra With a View Toward Algebraic Geometry*, New York : Springer-Verlag, 1999.
* Hideyuki Matsumura, translated by Miles Reid, *Commutative Ring Theory (Cambridge Studies in Advanced Mathematics)*,Cambridge, UK : Cambridge University Press, 1989.
* Miles Reid, *Undergraduate Commutative Algebra (London Mathematical Society Student Texts)*, Cambridge, UK : Cambridge University Press, 1996.
* Jean-Pierre Serre, *Algèbre locale, multiplicités*

## 外部連結

* List of Commutative Algebraists 
* The Commutative Algebra Community 
* A Course in Commutative Algebra  一本入門書，可以自由下載。
分配律

**分配律**（）係二元運算嘅其中一個屬性。譬如兩個數加埋再同另一個數相乘，既可以加完兩個數先至乘，又可以將兩個數各自乘完之後至加返埋。用代數式嚟寫，就係：對任何實數a, b, c，ab + ac = a(b+c)。呢個時候，我哋會話乘法對於加法係滿足**分配律**嘅（multiplication **distributes** over addition）。

分配性質係環嘅基礎，好多平時用開嘅系統都有分配性質，例如複數、多項式環、矩陣、環同埋場。

## 定義
畀一個集合 S  同埋上面兩個二元運算 * 同 +，我哋會話：
* * 對於 +滿足左分配律，若果：
:: \forall x,y,z \in S, x * (y+z) = (x*y)+(x*z);

* * 對於 +滿足右分配律，若果：
:: \forall x,y,z \in S, (y+z)*x = (y*x)+(z*x);

* 如果* 對於 +同時滿足左分配律和右分配律，那麼我們說*對於+滿足分配律。

如果*滿足交換律，咁以上三條語句喺邏輯上係等價嘅。

## 睇埋
*交換律
*結合律
有限簡單羣分類

**有限簡單羣分類**係將有限簡單羣分類嘅方式，可以分做下面幾類：
*循環羣
*交錯羣
*李型羣
*Sporadic羣
*Tits 羣

## 歷史

## 第二代分類
同調代數

**同調代數**係代數入面嘅其中一個分支，主要喺抽象代數嘅方向研究同調。佢算係比較新嘅一個數學分支，大約可以追溯到19世紀尾Henri Poincaré同David Hilbert等人研究組合拓樸學（代數拓樸學嘅前身）同抽象代數（模理論同syzygy）。
同構

**同構**係抽象代數入面指一個保持結構嘅態射，並且存在另一個態射去逆轉佢嘅效果。

係唔同嘅數學領域入面，同構有各自唔同嘅名，例如：

*等距同構係度量空間嘅同構
*同胚係拓撲空間嘅同構
*微分同胚係微分流形嘅同構
* 羣同構
*環同構
*對射係集合嘅同構
** 執位係一個集去返自己嘅同構（自同構）

## 例子

### 對數同指數函數
設 \R^+ 係正實數嘅乘法羣，\R 係實數嘅加法羣，咁對數函數 \log:\R^+ \to \R 符合 \log(xy) = \log(x)+\log(y) \forall x,y\in \R，所以係羣態射；指數函數 \exp:\R \to \R^+ 符合 \exp(x+y) = \exp(x) \exp(y)，亦都係羣態射。

\log \exp x = x 同埋 \exp \log y = y 呢兩條式展示出 \log 同 \exp 係對方嘅反函數，所以 \log 同 \exp 都係羣同構。

\log 可以將乘數轉換爲加數運算，令我哋可以用對數比例嘅計算尺嚟計乘數。
模 (代數)

**模**（）係抽象代數入面其中一個基本嘅代數結構。佢同向量空間好似，唯一嘅唔同就係純量可以係一個固定嘅環入面嘅元素，唔一定係一個場。如果個模嘅純量係嚟自環 R 嘅話，呢種模會叫做R-模（R-module）。由於佢同向量空間好相似，好多向量空間入面嘅概念都會喺模入面出現返，例如線性相關、線性組合、同構定理等等。所以模嘅理論喺可以參考向量空間嘅理論之餘，可以用嚟描述更一般更廣泛嘅現象。

模同羣表示論好有關係，亦都係交換代數、同調代數、代數幾何同埋代數拓撲嘅研究對象。

## 引入同定義

### 研究動機
喺向量空間入面，純量係喺一個場入面，同埋定義咗一個「純量乘向量」嘅乘法，呢個乘法符合結合律、分配律等等一拃性質。喺模入面，放寬咗純量嘅限制，佢只要係一個環就得，呢一點係一個好大步嘅推廣。喺交換代數入面，研究一個環一定要睇佢嘅模。舉個例，畀一個環R，佢嘅理想 I 同商環 R/I 都係R-模，即係話用模嘅語言可以一次過講嗮同理想同埋商環有關嘅定理。

如果底下個純量環有啲好嘅性質（例如主理想域principal ideal domain），好多向量空間嘅性質都可以推廣到呢啲「好環」嘅模上面。但係亦都有啲性質喺推唔到嘅，例如每一個向量空間都有基，並且基嘅基數係固定嘅，但係模就唔一定有基，就算有，同一個模嘅唔同嘅基都可以有唔同嘅基數。

### 定義
假設R係一個環而且1係佢嘅乘法單位，一個左R-模M就係一個交換羣(M,+)配一個二元運算（叫純量乘法）\cdot: R\times M\to M，對所有r,s\in R、x,y\in M，都符合：
# r \cdot ( x + y ) = r \cdot x + r \cdot y 
# ( r + s ) \cdot x = r \cdot x + s \cdot x 
# ( r s ) \cdot x = r \cdot ( s \cdot x ) 
# 1 \cdot x = x .
好多時喺寫算式嗰陣，呢粒點會直接唔寫，例如會用rx嚟代表r\cdot x。如果想強調M係一個左R-模嘅話，可以寫{}_RM。同樣道理，M_R就係表示佢係一個右R-模，有一個二元運算\cdot: M\times R\to M，符合一拃好類似嘅公式。

一個(R,S)-雙模M，可以寫做{}_RM_S，就係話佢同時係一個左R-模同右S-模，而且符合額外一條「結合律」嘅式(rm)s=r(ms)，當中*r* 喺*R*入面，*m*喺*M*入面，*s* 喺*S* 入面。

如果R係交換環嘅話，左R-模同右R-模係一樣嘅，所以可以直接叫R-模，唔講左右。如果R 唔交換嘅話，左R-模其實係同右R^{op}-模一樣，呢到R^{op}係R嘅相反環。

## 註

## 參考
表示論

**表示論**係抽象代數入面嘅其中一個研究分支，將代數結構嘅元素「表示」成向量空間上嘅線性變換，同埋研究呢啲代數結構上嘅模。
順天者昌

**順天者昌**，戰國到秦漢時一種思想，治國思想之一。天有道，順住天嘅法則先興盛，逆住就會亡國，見諸黃老。天有一啲順時有信不爽嘅現象，如日、月、星嘅運動，月嘅盈虧，以致節候、方位、風物。依啲規律，就引伸去治國方面，順時政令。戰國時呂氏春秋下十二紀有寫，禮記下月令有寫，到漢時淮南子時則都有寫。依種順住老子嘅道，戰國學者演化出更易理解，更方便治國思想。

馬王堆漢墓出土老子，附有十六經下姓爭寫「**順天者昌，逆天者亡**，毋逆天道，則不失其所守。」

儒家去到戰國孟子都有「順天者存，逆天者亡。」離婁上寫「天下有道，小德役大德，小賢役大賢；天下無道，小役大，弱役強。斯二者，天也。**順天者存，逆天者亡。**」

## 後世
後世仍有留有依句，不過就變成古人云矣。意思就變成天意，而唔係天道法則。

* 大元楊梓寫有豫讓吞炭，第四折有寫，豈不聞順天者昌，逆天者亡，趙氏既昌，合當順人應天，不宜苦苦直要報仇。
* 大明時三國演義第九三回，今公蘊大才、抱大器，自欲比於管、樂，何乃強欲逆天理、背人情而行事耶？豈不聞古人云順天者昌，逆天者亡？
環論

**環論**係抽象代數入面嘅其中一個研究分支，主要研究環呢個代數結構，環係一種類似整數嘅結構，有加法同乘法，而且符合交換律、結合律同分配律等等嘅性質。環論研究環嘅結構，環嘅表示論（或者叫做模），一啲特別類型嘅環（羣環、除環、萬有包絡環），同埋一啲特別嘅性質，例如同調性質同埋等。

數學家對交換環嘅認識比非交換環深好多。代數幾何同埋代數數論提供咗好多交換環嘅例子，大大咁刺激同推進咗交換環理論嘅發展，呢個領域依家叫做交換代數，成爲咗現代數學好重要嘅一部分。因爲呢三個領域（代數幾何、代數數論同交換代數）嘅關係太緊密，有時好難區分某個定理究竟喺屬於呢三個領域之中嘅邊個，噉嘅區分亦都係無意義嘅。例如Hillbert's Nullstellensatz，係代數幾何入面嘅基礎定理，但係個定理嘅論述同埋證明都係用交換幾何嘅。又例如費馬最後定理，佢嘅論述係好簡單嘅初等數論，但係證明就大量牽涉到代數幾何同埋代數數論喇。

非交換環就唔同喇，因爲會有好多奇怪嘅現象發生，雖然佢係一個獨立嘅理論，但係近年嘅研究趨勢係將佢擺埋係交換環隔籬平行發展，用幾何嘅思維去諗，當個環係某個奇怪空間嘅函數環，呢個趨勢係喺1980年代開始，發展出非交換幾何，同埋發現量子羣。呢啲理論加深咗數學家對非交換環嘅認識，特別係非交換Noetherian環。

想睇環嘅基本定義、概念同埋性質，請去環 (代數)。

## 交換環

如果個環入面嘅乘法係交換嘅話，呢個環就叫做交換環。交換環之下仲有細分唔同種類嘅環，而呢啲唔同嘅性質好多時都係爲咗模仿翻整數環 \Z 入面嘅性質。喺交換代數入面，通常唔會逐個逐個元素去考慮，反而會考慮佢嘅理想，而質理想嘅定義就係爲咗模仿翻整數環入面質數嘅定義。

* 域：非零交換環，入面唔係零嘅元素乘埋都唔係零，喺上面可以研究整除性；
* 主理想域：每一個理想都係主理想，亦即係話，每一個理想都係由一個元素生成；
* 歐幾理德域：存在輾轉相除法嘅域。

小結：歐幾理德域 => 主理想域 => 質數分解域 => 域 => 交換環。
想見你

《**想見你**》（）係2019年推出嘅一套臺灣電視劇，導演黃天仁。編劇簡奇峯、林欣慧。由柯佳嬿、許光漢、施柏宇同顏毓麟做主角。呢套劇係華聯國際出品、福斯傳媒集團同三鳳製作，而且得到文化部影視及流行音樂產業局補助新臺幣2,200萬元。呢套劇集齊咗愛情、穿越、推理、懸疑嘅元素，帶出嘅訊息亦都好多，畀人叫做「神劇」，網絡上面嘅評分都好高。

呢套劇喺2019年11月17號至2020年2月16號逢星期日晚上10點響中視播出。之後每逢星期六喺衛視中文台聯合播出，每集劇情之後有幕後花絮，標題係「**想見你不見不散**」。

## 概要
劇情涉及一位27歲嘅女子黃雨萱（柯佳嬿 飾），佢希望可以見到兩年前響航空事故中過身嘅男友王詮勝（許光漢 飾），佢非常思念對方，經常發短訊俾佢，希望對方可以用某種方式見到。

某日，黃雨萱收到一個神祕嘅包裹，入面有一部陳舊嘅卡式帶機同埋一餅伍佰專輯《愛情的盡頭》錄音帶。響巴士度返屋企嘅時候，佢通過Walkman收聽《Last Dance》嘅時候就瞓咗。突然之間，呢首歌將佢帶到1998年，跟住落嚟就係一個叫做陳韻如嘅高中女生，一個同自己外表一模一樣嘅女仔。前一日夜晚，陳韻如被車撞倒，黃雨萱意識恢復咗，喺陳韻如嘅身體裏面——佢見到咗病床邊嘅一個男仔叫李子維，同佢死咗嘅男朋友一模一樣。初時，佢以為自己終於同心愛嘅王詮勝重逢，不過佢後嚟發現事情唔係表面上所睇到嘅咁樣。

被過去圍困，過着另一個人嘅生活。穿越時空嘅種種奧秘，黃雨萱試圖從過去同未來改變陳韻如嘅命運。黃雨萱最終了解到更多關於陳韻如嘅「交通事故」，而且籠罩於神秘之中。

## 演員表

### 主要演員
*柯佳嬿 飾 黃雨萱／陳韻如
*許光漢 飾 王詮勝／李子維
*施柏宇 飾 莫俊傑
*顏毓麟 飾 謝宗儒／謝芝齊
*嚴藝文 飾 吳瑛嬋
*張翰 飾 吳文磊
*林鶴軒 飾 陳思源
*大文（郭文頤） 飾 昆布
*大飛（吳志慶） 飾 阿財（陳財裕）
*章廣辰 飾 阿脫
*林子珊 飾 小黛

### 特別演出
*張家慧 飾 娜姐
*曾之喬 飾 Sunny老師
*簡廷芮 飾 Vicky
*邱勝翊 飾 顏力正
*徐詣帆 飾 教官
*梁洳瑄 飾 蔡雯柔
*楊翹碩 飾 張奇恩
*阿翰 飾 澟月
*馬惠珍 飾 莫奶奶
*Any安偉 飾 阿南
*朱芷瑩 飾 楊碧雲
*連晨翔 飾 阿哲
*黃鴻升 飾 杜齊閔
*睦媄 飾 杜齊閔前女友

## 播出時間
### 首播

### OTT平台

## 原聲帶
電視原聲帶由滾石唱片製作，實體專輯響2020年5月6號正式發行。《想見你》嘅歌曲完全配合戲劇度身訂造，劇中亦穿插多首1990年代嘅華語流行歌，以配合角色心境，重勾起許多戲迷嘅青春回憶。三鳳製作為咗取得音樂授權，同幾間唱片公司接觸，最終因滾石唱片擁有許多1990年代嘅經典歌曲而決定同佢合作，滾石唱片亦幫劇集度身訂造五首歌曲。製作人陳芷涵表示，同中文劇名相比，自己更偏愛英文劇名《Someday or One Day》。響電視原聲帶第一次嘅製作會議之中，陳芷涵提出咗希望有一首主題曲可以用英文歌呈現嘅諗法，曲名就叫〈Someday or One Day〉，因為佢覺得歌名幾啱晒穿越時空嘅感覺，Someday代表嘅係未來某一日，One Day可以係而家或者係過去嘅某一日。佢表示喺提案嘅時候冇希望一定會成真，估唔到孫盛希做到喇。佢認為呢首歌唔單代表整套劇，亦係黃雨萱嘅心情寫照。

呢隻原聲碟全部有22首歌，前10首係劇集嘅主要配樂，其餘12首係劇集嘅背景音樂。呢隻碟可以喺Spotify、KKBOX、Apple Music同埋YouTube Music等音樂媒體平台上播放。

## 情節大綱摘要
故事劇情可以分為1998年同2019年，當中穿插多條時間線。成個情節係一個環環相扣嘅迴圈，睇下圖：

## 獎項

## 衍生作品
*《想見你》（電影版）
*《》（韓國電視劇）

## 參考

## 出面網頁
* 
* 
* 
* 
* 想見你 - myTV Super
*
基本羣

**基本羣**（）係代數拓撲入面嘅基本概念，一個空間嘅基本羣係個空間入面嘅圈模以同倫關係組成嘅羣，羣嘅運算就係將兩條路徑駁埋一齊，由法國數學家龐加萊首先提出同研究。一個拓撲空間X嘅基本羣會寫做\pi_1(X)，有得推廣去高啲嘅同倫羣\pi_n(X)。基本羣係一個同倫不變量，即係話如果兩個空間係同倫等價嘅話，佢哋嘅基本羣就會係同構。

## 註
交換環

**交換環**係抽象代數環論入面嘅一種環，佢嘅乘法運算滿足到交換律。研究交換環嘅學問叫做交換代數，相反，非交換代數就係研究非交換環嘅學問。

最簡單嘅交換環例子有整數環\Z、單變數多項式環R[x]、多變數多項式環R[x_1,\ldots,x_n]同埋佢哋嘅商環，佢哋喺代數數論同埋代數幾何入面好有用。

## 定義同例子

### 定義

一個環係一個集合 R 附上兩個二元運算，通常叫做加法同乘法，符號係「+」同埋「⋅」例如｢a+b｣、｢c\cdot d｣咁，而且佢哋要符合一啲條件：R 附上「 + 」要係一個阿貝爾羣，R 附上「 ⋅ 」要係一個么半羣（monoid），同埋乘法對加法要滿足分配律。加法同乘法嘅單位元素通常分別用 0 同 1 嚟表示。

如果乘法係交換嘅話，即係話對所有嘅 a 同 b：
: a ⋅ b = b ⋅ a
咁個環 R 就話係交換嘅。

### 例子
一個好簡單但係非常重要嘅例子係整數環 \Z，由於整數乘法係交換嘅，呢個係一個交換環嚟。\Z 呢個符號係嚟自德文嘅 *Zahlen* （數）。

一個場係一個交換環，當中 0\neq 1 同埋所有非零元素都有乘法逆元素，所以根據定義，所有場都係環嚟。有理數、實數同埋複數都係呢類嘅例子。

如果我哋已經有一個交換環 R，我哋可以喺佢之上構作多項式環 R[X] 甚至多未知數多項式環 R[X1, X2, ..., Xn]，佢哋都係交換環。

如果 V 係一個拓撲空間，例如 \R^n 嘅開集，V 上面嘅連續實/複函數形成一個交換環，如果 V 有可微結構或者複結構嘅話，例如 V 係一個複流形，咁 V 上面嘅可微函數或者全純函數都形成一個交換環。

## 除數
係一個場入面，任何元素都可以做除數，但係喺環入面，除數嘅理論就有趣好多，因為唔係所有元素都可以做除數。如果一個元素有乘法逆元嘅話，咁呢個元素就叫做可逆元素。另一個概念叫做零因子，啫係話一個元素 a，存在另一個非零元素 b 令到 ab = 0。如果個環 R 係冇非零零因子嘅話，R 就係一個域。如果一個元素 a 對某個正整數 n 符合 an = 0 嘅話，呢個 a 就叫做係零冪嘅。

### 局部化

環嘅局部化係一個過程，令到某啲唔可逆嘅元素變成可逆，亦即係話，增添一啲乘法逆元入個環到。詳細啲講，如果 S 係一個乘法封閉集（啫係如果 a, b 都喺 S 入面嘅話，ab 都要喺 S 入面），咁 R 對 S 嘅局部化，通常用 S-1R 嚟表示，係由

:\frac r s，r\in R, s\in S

嘅樣嘅元素組成，當中佢哋嘅加法、乘法同等於關係同平時我哋做分數計算差唔多。事實上，有理數 \Q 其實係整數環 \Z 對非零整數嘅局部化。相似地，對任何域 R 我哋都可以對非零元素 R\{0} 做局部化，得到佢嘅域中分數場 Frac(R)。如果 S 係由一個固定元素 f 嘅所有次方組成，噉個局部化就可以寫成 R_f，如果 S 係一個質理想嘅補集嘅話，局部化會寫做 R_{(p)}。

## 參考資料

## 書目

* 
* 
* 
* 
* 
* 
* 

## 睇埋

* 
* 
* 
* 
* 
*  *(Reprinted 1975-76 by Springer as volumes 28-29 of Graduate Texts in Mathematics.)*
伽華理論

**伽羅華理論**係研究抽象代數嘅理論，研究場同羣嘅聯繫，由法國數學家伽羅華提出。
鳳攸北街

**鳳攸北街**（），係香港新界元朗雞地一條路，西起鳳翔路，東接鳳攸東街，長約莫250米。條街兩邊食肆林立，畀人形容做元朗其中一條「食街」。

## 事件
2019年七二一元朗襲擊嗰晚，幾百個白衫人就係喺鳳攸北街吹雞集合，之後拉大隊行去元朗站行兇。期間有位廚師行過佢哋側邊只係講咗句「嘩，真係咁多白衫！」，就即刻畀白衫人亂棍圍毆。

## 沿路建築
*鳳琴街體育館

## 睇埋
*鳳攸東街
*鳳攸南街
物理量

**物理量**（ ）係指物理學上一個可以用數值去量化嘅特徵，因此有得定量。物理量可以係描述緊某個過程或者某個狀態，譬如長度、質量、時間、電流等等。每一個物理量嘅特定數值都可以寫做一個數值同一個單位嘅積。向量嘅話就要表示埋特別指定方向同特定數值。

物理量嘅方程係物理定律嘅數學表達，用嚟描述物理系統嘅狀態同佢嘅變化，咁就可以講到唔同物理量之間嘅關係，而每個物理量通常會有一個對應嘅符號。物理量嘅方程通常唔受任何單位嘅影響。

## 簡史
現代對**物理量**嘅理解係由 Julius Wallot 喺1922年引入，喺1930年代逐漸普及。佢嘅引入令「物理量」嘅定義同概念變得清晰同明確。

## 定律

## 睇埋
*量化
*量度
*物理學

## 參考
模

**模**係鑄造物品嘅工具，透過佢自身嘅形狀，令到物料（金屬、塑膠等等）都跟埋佢嘅形狀，過程如果唔使加壓叫**倒模**，如果要加壓叫**啤模**。
文學理論

**文學理論**（**literary theory**）係指對文學本質以及「點樣分析文學作品」嘅研究。
聖士提反

**聖士提反**（**St. Stephen**，），天主教譯**聖斯德望**、**聖德範**，基督新教通常譯**司提反**，係基督教頭一位殉道者，被人誣告之後 亂石掟死。

喺天主教，12月26號係佢慶日，係聖誕期嘅一部分。

## 參考資料

## 註

## 書目

* 
* 
*
日月星

**日月星**可以係：
*太陽、月光同星星，泛指各種天體
*星街小區，香港灣仔一個社區，因為有日街、月街、星街，所以又叫「日月星」
*日月星快餐店，香港九龍灣一間老牌快餐舖，出名賣炸雞髀
*《某日某月‎》，2018年香港電影，開拍嗰陣叫過《日月星》
聖士提反 (搞清楚)

**[[聖士提反]]**本嚟指基督教聖人，響粵語圈重可以係：
*香港幾間用「聖士提反」命名嘅學校
**聖士提反書院，響赤柱
**聖士提反書院附屬小學，響赤柱
**聖士提反女子中學，響半山區
**聖士提反女子中學附屬小學，響半山區
**聖士提反堂中學，響西營盤
*聖士提反灣，香港赤柱一個海灣
*《某日某月‎》，2018年香港電影，開拍初期叫《聖士提反》
*聖德範一世，羅馬天主教第23任教宗
泰式咖喱

**泰式咖喱**係泰國流行嘅一種嘢食，起源自印度嘅咖喱，之後發展出自己嘅特色。
## 常見種類
*紅咖喱
*黃咖喱
*青咖喱
*馬沙文咖喱
## 相關嘢食
*泰北咖喱麪
咖喱羊肉

**咖喱羊肉**係好常見嘅咖喱菜式，南亞同東亞都好流行，主要材料係咖喱同羊肉，再跟各地唔同整法落唔同配料。

香港嘅咖喱羊肉通常用到羊腩，叫**咖喱羊腩**。
悲劇缺憾

**悲劇缺憾**（；），又叫**致命缺憾**（ ），係源自古希臘戲劇嘅概念。根據現代敘事學嘅詮釋，悲劇缺憾係指一個會引致悲劇收場嘅角色缺憾：一般嘅角色缺憾會搞到個角色有麻煩，而個故仔跟住落嚟就會講佢點樣克服個缺憾導致嘅困難，然後成長為一個更完善嘅人，最後開心收場；而悲劇缺憾會搞到個角色因為佢嘅錯誤而死亡或者遇到重大失敗永不翻身，最後個故仔悲劇收場，讀者觀眾了解到呢個缺憾可以引致嘅悲慘下場，對個角色產生同情。

## 基本概念

## 文學例子

## 睇埋
*角色發展
孤本

**孤本**，指書剩得一本存世，尤指古書。

若然手稿或原作佚失，拓本、副本只剩一本，都係孤本。現存世界至早印刷品孤本，大唐時印刷嘅《金剛經》。

## 攷
加熱煙

**加熱煙**（**IQOS**）係透過電子裝置或加熱煙彈高溫加熱至大概350℃（而唔係點火燃燒）令捲煙產生含有尼古丁同其他化學物質嘅煙霧，畀使用者使用。加熱煙同傳統捲煙一樣，加熱非燃燒煙草製品主要以煙草製成，因此含有尼古丁，亦可能會引致上癮。

## 對身體嘅影響
*煙草商聲稱加熱非燃燒煙草製品釋出嘅化學物較傳統捲煙少，可以減少對身體嘅危害，委員會認為呢啲係宣傳技倆，意圖淡化吸煙對身體帶嚟嘅傷害。
*現時有關加熱非燃燒煙草製品嘅研究唔多。但係任何煙草產品對身體健康嘅長期影響不容忽視，唔應該隨便嘗試。
*世界衞生組織表示所有形式嘅煙草使用都有害，煙草本身具有毒性，即使係天然形式亦含有致癌物質。
*部分有毒或致癌物質係冇安全水平嘅，危害巿民健康。
*目前重未有證據表明減少對煙草化學物質嘅暴露會降低人類嘅健康風險，同埋二手物質嘅潛在影響。
*歐洲有研究發現，加熱非燃燒煙草製品同樣含有捲煙中常見嘅尼古丁、揮發性有機化合物、一氧化碳同致癌物多環芳香烴等。

## 各國嘅規管
*每個國家對加熱非燃燒煙草製品嘅規管方案都有分別，大部份國家納入現行控煙法例，當作傳統煙草產品規管。
*有國家同地區（例如新加坡同澳門）已經禁止加熱非燃燒煙草製品嘅銷售同宣傳推廣。
*世界衞生組織建議每個國家套用現有控煙政策管制同措施，以管制加熱非燃燒煙草製品。
*為咗避免使用加熱非燃燒煙草製品同二手煙霧嘅潛在健康風險，並防止成為年輕人吸煙嘅門檻，委員會建議禁止加熱非燃燒煙草製品，以防止濫用情況出現。
*香港喺2022年4月30號開始，全面禁止進口、推廣、製造、售賣或為咗商業目的而管有另類吸煙產品，包括電子煙、加熱煙產品同草本煙。

## 睇埋
*電子煙

## 出面網頁
*香港吸煙與健康委員會 - 吸煙禍害 加熱非燃燒煙草製品
電子煙

**電子煙**（）係電子尼古丁傳送系統或電子非尼古丁傳送系統，並唔會燃燒或使用煙草，通過加熱一種溶液傳送氣霧畀使用者吸用。傳送系統由電子汽化系統、充電裝置、電壓控制組件同溶液組合而成。主要成分包括：尼古丁、丙二醇，可能重有甘油同添味劑。電子煙所用嘅液體同釋放物亦含有其他化學物質，其中有啲化學物質被視為有毒物質。部分外型同一般捲煙相似，亦有設計成原子筆、鋼筆、USB記憶體或其他形狀。電子煙嘅口味接近8,000種，例如生果、汽水、朱古力、薄荷等，以滿足青少年貪新鮮同好奇嘅心態。

## 工作原理
所有電子煙都必須含有電子煙油。煙油中含有丙二醇（PG）、植物甘油（VG）、調味劑。丙二醇同植物甘油會產生蒸汽，一般嚟講更高嘅植物甘油（VG）會產生更大嘅煙霧，並且令到煙油更加濃稠，而更高比例嘅丙二醇（PG）就同佢相反。通常喺任何一款設備內部都有一個吸油材料或填塞物，佢吸收煙油並保持發熱元件濕潤。加熱元件通常係由發熱絲所構成嘅線圈，當電子煙通電擊發嗰陣，線圈加熱電子煙油，產生類似煙霧嘅蒸汽。

## 電子煙對身體嘅影響
*有研究證實電子煙含有有毒物質，其中包括丙烯乙二醇、甘油同致癌物質例如乙醛、甲醛等，有害健康。
*有電子煙經過測試後，發現含有多種有害物質，包括甲醛、多環芳香烴（PAHs）及多溴聯苯醚（PBDEs）等，其中甲醛同多環芳香烴係已知嘅致癌物，多溴聯苯醚會干擾甲狀腺分泌同影響生殖能力同胎兒發展。

## 電子煙法例
### 香港
*根據香港《藥劑業及毒藥條例》（第138章），若果電子煙含有尼古丁，就會被界定為藥劑製品，必須獲得香港藥劑業及毒藥管理局嘅註冊先至可喺香港銷售或分銷。
*根據《吸煙（公眾衞生）條例》，喺禁煙區使用電子煙亦屬違法。
*搭飛機嘅行李入面並冇明文規定可唔可以有電子煙，但係就唔可以有「容易燃燒嘅液體」。

2021年10月21號，香港立法會以32票贊成、3票反對、2票棄權，三讀通過《2019年吸煙（公眾衞生）（修訂）條例》，全面禁售電子煙，並喺2022年4月30號開始生效。

## 睇埋
*加熱煙

## 參考
掃街

**掃街**，工一種，顧名思義掃條街，打掃條街乾淨，少啲垃圾，少啲樹葉咁。有時男嘅叫**掃街佬**，女嘅叫**掃街婆**，文趨趨就叫**清道夫**。純人力，會拎支掃把，垃圾鏟，再加個蘿。有時為咗更有效率，會用埋機器，掃街車等等。

掃街除咗打掃，有時會用水洗乾淨，叫洗街，去除灰塵同污糟，勁啲會用洗街車做。

## 文化
香港無綫電視，有個角色叫掃街茂，曾經深入民心。
瑪麗蘇

**Mary Sue**，中文有譯做**瑪麗蘇**，喺文學寫作上泛指缺乏缺憾嘅角色。**Mary Sue** 一詞源自 1973 年出版嘅一個星空奇遇記惡搞故仔：喺呢個故仔入面，主角 Mary Sue 係一個年僅 15 歲就成為星空艦隊嘅中尉嘅天才，受到所有角色嘅愛戴，而且能夠獨力幫成隊艦隊解難，仲贏到諾貝爾和平獎－係一個完美嘅角色；呢個惡搞故仔嘅作者原意在於指出同人小說當中常見嘅一類角色，打後 **Mary Sue** 呢個詞俾人廣泛噉採用，用嚟指一啲極度完美、冇缺憾嘅角色。睇緊作品嘅時，讀者透過角色嘅視角去觀察世界，呢個唔只係作者想要表達的事，仲係讀者心中所幻想的願望。

## 例子

### 《[[暮光之城]]》- Bella Swan
女主角Bella Swan背景平凡但美艷動人，笨手笨腳不過其他人都覺得好可愛；個性憂鬱而又吸引佢嘅心儀對象 (Edward, Jacob, Mike, Eric, Tyler)。世界好似都圍繞佢轉咁吸引其他角色嘅注意同愛暮，需要被英雄拯救，缺乏自我保護能力。佢嘅角色幾乎沒有任何成長或者改變，直至最後成為吸鬼一員有一種防禦超能力。

### 《[[星球大戰]]》- Ray

* Ray 係 Star Wars系列中展現出驚人嘅技能和力量，並且係幾乎冇接受過正式訓練嘅情況下迅速學會使用原力。佢亦受到其他重要角色嘅廣泛尊重和喜愛。

## 睇埋
*自戀
*爽文

## 引咗
戲仿

**戲仿**（粵拼：；），又叫**整蠱做怪**或者**惡搞作品**，係創作品嘅一類，指創作人喺自己嘅作品裡面講到某啲題材，或者對第啲作品進行借用，而佢哋用起呢啲題材或者作品上嚟意圖達到調侃、嘲諷、甚至致敬等嘅目的。呢啲作品好多時都會將嚴肅、平凡嘅主題搞吓，玩吓，做到諷刺、幽默、引人注意等嘅效果。

舉例說明，香港嘅電影導演兼演員周星馳嘅《大話西遊》就可以算係戲仿緊《西遊記》，而電影《功夫》就算係戲仿緊武打片。

## 語意
「整蠱做怪」通常帶有貶意，攞嚟話人。之後出現嘅「惡搞」一辭冇咗價值批判，祇係對呢種現象嘅中性描述。

近義詞：
*蠱靈精怪
*搞搞震

## 表現
一啲電影裏頭，一啲角色專係整蠱做怪，引人笑，最早喺粵語片嘅新馬師曾、鄧寄塵，鄭君綿，1970年代都1980年代嘅許冠文；到1990年代嘅周星馳。

## 睇埋
*二次創作
*惡搞文化
*無厘頭
*童話戲仿

## 連出去

* 戲仿，電視橋段網
*http://hk.apple.nextmedia.com/supplement/health/art/20060326/5770813
第六屆豆瓣電影年度榜單

**第六屆豆瓣電影年度榜單**（英文：The 6th Douban Film Annual Awards）係中國網站豆瓣喺2019年12月公佈、喺嗰年年尾基於用豆瓣嘅人評分、收藏、訪問數據生成嘅一年一度評價排行榜。

## 獎項

## 拎
*第6屆豆瓣電影年度榜單
護膝

**護膝**，護具之一，墊一種，厚墊包住膝頭前面，保護膝頭免受傷害。要做啲激烈動作，有機會膝頭哥撞落地，又或者撞到放置硬物。依類動作，例如要走得快、跳、種種運動，諸如騎馬、踩單車、踩滑板，又或者打波，好似足球、排球、羽毛球、手球、籃球、馬球、曲棍球之類，依啲通通有機會膝頭重傷，就要戴護膝。軍隊兵士，差人特種部隊亦有同樣需要，要戴護膝。

護膝用料按用途而異，古代多用布、革。現今物料多，好多用塑膠。

## 名
上古叫**韎韐**，詩經有云，「韎韐有奭、以作六師。」

漢時起叫**蔽膝**，好多時用布造。又叫**韠**，釋名有釋衣服，「韠，蔽也，所以蔽膝前也，婦人蔽膝亦如之。」同音有**韍**、**黻**、**袚**。

護膝個字，至少可以追至大明之初。洪武年間，有本對相四言雜字，簡單提及，兼且繪有護膝一對。金瓶梅兩度寫有護膝，描寫女子，「一雙挑線香草邊闌、松竹梅花歲寒三友醬色段子護膝。」又「衣服底下穿著紅𫄉綢褲兒，線捺護膝。」

亦其他叫法，如**包膝**。

英文叫knee pad，即係膝之厚墊。
泰格·韋替替

**泰格·大衛·韋替替**（**Taika David Waititi**，）係紐西蘭一位男導演同演員。

## 出面網頁

類:紐西蘭演員
類:男演員
類:導演
陽光兔仔兵

《**陽光兔仔兵**》（英文：***Jojo Rabbit***）係一套2019年上畫嘅喜劇電影。由泰格·韋替替做導演同編劇，改編嘅2008年小說《Caging Skies》。盧文·格芬·戴維斯、湯瑪仙·麥簡絲、泰格·韋替替、莉寶·韋遜、史蒂芬·默錢特、阿爾菲·阿倫、森·洛維爾同施嘉莉·祖安遜主演。呢套戲奪得2019年多倫多影展觀眾票選獎；導演更加係自編自導自演，親身做希特拉。原著《Caging Skies》係好黑暗抑壓，但韋替替就用佢一貫嘅黑色幽默風格去講一個咁沉重嘅議題。而套戲啲演員有用德國口音去講英文，配合返電影個背景。

陽光兔仔兵入圍92屆奧斯卡六個獎，包括最佳電影、最佳改編劇本、最佳剪接、最佳女配角、最佳服裝設計同最佳藝術指導。最後陽光兔仔兵攞左最佳改編劇本，韋替替斬獲人生第一個奧斯卡小金人。

## 劇情
喺二戰嗰陣納粹德國洗腦教育下，十歲豆丁祖祖（盧文·格芬·戴維斯）熱血又愛國，一心要加入希特拉青年團，更幻想出搞鬼嘅希特拉作為知心好友。但善良又充滿愛心嘅祖祖，因為唔肯殺可愛兔仔，俾團友排擠。一日，佢發現阿媽（施嘉莉·祖安遜）秘密喺屋企收留咗個猶太少女（湯瑪仙·麥簡絲）…

## 演員
*盧文·格芬·戴維斯 - 祖祖·貝茲勒（Johannes "Jojo" Betzler），10歲，熱血、天真德國細路，希特拉青年團嘅成員。
*施嘉莉·祖安遜 - 蘿斯·貝茲勒（Rosie Betzler），祖祖啊媽
*湯瑪遜·麥肯錫 - 艾莎·寇（Elsa Korr），17歲，蘿斯秘密幫嘅猶太少女
*泰格·韋替替 - 阿道夫·希特拉（Adolf Hitler），祖祖幻想出來嘅朋友（唔係真嘅希特拉）
*森·洛維爾 - 基辛道夫上尉/K上尉（Captain Klenzendorf "Capatin K"），祖祖在希特拉青年團訓練營及辦公室嘅啊sir
*莉寶·韋遜 - 拉姆小姐（Fräulein Rahm），祖祖喺青年團訓練營，青年團辦公室嘅老師之一
*史蒂芬·默錢特 - 狄爾茲上尉（Captain Deertz），納粹黨嘅蓋世太保，分隊隊長
*阿爾菲·阿倫 - 芬克爾（Finkel），基辛道夫上尉左右手
*阿奇·葉茲 - 約奇（Yorki），11歲，祖祖嘅摯友，希特拉青年團嘅成員。

## 製作
本身導演2012年已經寫好劇本，當時佢甚至都未成名。但後來又有其他戲拍，搞到要拍完雷神奇俠3之後，2017年先再重啟。

## 參考
Faker

**李相赫**（韓語：이상혁／李相赫 *Lee Sang-Hyeok*，，遊戲ID：**Hide on bush**），係南韓一個電競選手，攞過6次LOL世界冠軍。佢效力緊T1隊（原本叫SKT T1），目前喺韓國LCK打比賽。Faker總共喺韓國攞過8次聯賽冠軍，全部係佢同T1一齊攞。
盧文·格芬·戴維斯

**盧文·格芬·戴維斯**（**Roman Griffin Davis**，）係有英法雙重國籍嘅童星男演員。

盧文出身電影世家，爺爺同爸爸都係電影攝影指導，媽媽就係編劇。

佢爸爸拍過好多套戲，包括《廣告牌殺人事件》、《奇異博士》、《Marvel隊長》、《銀河守護隊》等，媽媽就參與過《星球大戰前傳：魅影危機》。

## 出面網頁

類:英國男演員
筻

**筻**（讀更如更加），捉魚架生，形似螺，口闊尾窄。竹造，口開上半，口有手柄，捉實來撈魚。用竹造，又叫**竹筻**。

屈大均廣東新語提過水上人蛋戶有竹筻。
鯉魚門公園

**鯉魚門公園**（）係香港一度假營同宿營營地，介乎柴灣同筲箕灣之間山上，地埗柴灣道75號，行政上歸東區。全日開放。歸康樂及文化事務署管，1988年啟用，初名**鯉魚門公園及度假村**，沿用多年。然而公眾衞生及市政條例，附表四公眾遊樂場地之中，就一直得鯉魚門公園個名。2016年9月10月間，減省度假村一字，改名為鯉魚門公園。然而舊名，香港政府間中都用。

營高據近海山頂，望住鯉魚門，前身鯉魚門兵房，就近香港海防博物館。有地廿公頃九七，容得落282人，有營舍、康樂設施同餐廳等。營舍散佈山上，古蹟處處，置身歐洲款屋宇之間。

入營有分日營、黃昏營同宿營。宿營再分團體營同家庭營。

營出入靠晒柴灣道，雖則東區走廊、阿公岩道就喺側邊，但無路出入。

2020年1月23號起做過檢疫中心，直至2022年6月29號先至回復正常。

## 攷

## 出面網頁

* 官方網頁
西貢戶外康樂中心

**西貢戶外康樂中心**，香港度假營之一，宿營營地，喺西貢對面海區康健路廿一號，英文叫****。行政上歸西貢區。歸康樂及文化事務署管。一九八五年啟用。

營容得落二百卌八人，有種種康樂設施。營舍一棟，樓高三層，八人房卅一間。
## 攷

## 出面網頁
* 官方網頁
對面海

**對面海**係香港新界西貢區一笪地方，喺西貢墟南面隔住一個海灣。

## 主要建築
*對面海邨
*西貢戶外康樂中心

## 本身意思
「對面海」本身意思係指隔住個海嘅另一邊。用維港兩岸做例，九龍嘅人會叫香港島做「對面海」，香港島嘅人又會叫九龍做「對面海」。
曹公潭戶外康樂中心

**曹公潭戶外康樂中心**，香港度假營之一，宿營營地，喺荃灣北面曹公潭，荃錦公路一〇五號，就近曹公潭而名，可觀自然教育中心暨天文館側，英文叫****。行政上歸荃灣區。歸康樂及文化事務署管。一九九一年啟用。

營喺大帽山南腰，離荃灣市中心唔遠，得幾分鐘車程。營容得落二百四十人。營舍一棟，樓高兩層，十人一間房。

二〇〇三年起，耐唔耐做咗隔離中心。

入營有分日營、黃昏營、宿營。

## 交通
營外荃錦公園，來回都有同名巴士站。

## 攷

## 出面網頁
* 官方網頁
保良局賽馬會北潭涌度假營

**保良局賽馬會北潭涌度假營**係香港一個宿營營地，喺新界西貢區北潭涌，1979年啟用，由保良局管理。

## 名
營地初頭叫**保良局北潭涌渡假營**，2010年獲冠名做**保良局羅傑承北潭涌渡假營**，約莫2010年代中再改用而家個名。
保良局賽馬會大棠渡假村

**保良局賽馬會大棠渡假村**係香港一個宿營營地，喺新界元朗區大棠，1994年啟用，由保良局管理。
烏溪沙青年新村

**烏溪沙青年新村**係香港一個宿營營地，喺新界沙田區馬鞍山烏溪沙，1971年啟用，由香港中華基督教青年會管理。
聖士提反女子中學附屬小學

**聖士提反女子中學附屬小學**（）係香港一間津貼小學，喺香港島半山區柏道33號，係聖士提反女子中學嘅附屬小學，兩個校園連埋一齊。
## 舊生
*沈殷怡：ViuTV藝人
*陳欣妍：演員
*錢悅：香港女童星（2020年畢業）
聖文德書院

**聖文德書院**（）係香港一間津貼文法中學，喺九龍慈雲山雙鳳街47號，由方濟會喺1970年創立。

## 舊生
*黃日華：男演員
*吳業坤：男歌手同演員
*方紹聰：男演員
*曾淑雅：女藝人
*黃錦星：環境局局長
*陳文敏：資深大律師
聖羅撒書院

**聖羅撒書院**（）係香港一間津貼女子英文中學，喺新界沙田銀城街47號，由瑪利亞方濟各傳教修會喺1948年創立，1999年搬到現址。

## 出名舊生
*苗可秀：女演員
*米雪：女演員
*余安安：女藝人
*曾樂彤：女歌手
*黃芷晴：女藝人
*余逸思：女藝人
*羅海尤 : 女藝人

## 睇埋
*聖羅撒學校
保祿六世書院

**保祿六世書院**（）係香港一間津貼女子英文中學。由聖母無原罪傳教女修會創辦，係一間band1B中學。

## 校訓
仁愛與服務

## 辦學宗旨
本校辦學宗旨係秉承基督教精神，特別重視博愛同服務，提供全人教育，啟發學生潛能，幫助佢哋吸取知識同技能，學習獨立思考，活出人生真正意義；希望佢哋明白個人責任，勇於承擔，為社區帶來福祉。https://www.ppaulvi.edu.hk/en/school-mission

## 歷史

# 1967年，香港前任教區主教L. Bianchi邀請PIME姐妹喺荃灣開設一所天主教女子中學。https://www.ppaulvi.edu.hk/en/school-history
# 1968年9月，第一批兩位姐妹Maddalena Pirodda神父同Theresa Pathickal神父接受咗呢個邀請，並於1968年9月抵達香港。https://www.ppaulvi.edu.hk/en/school-history
# 1969年7月，校舍開始興建。學校被命名為「教皇保羅六世學院」，以紀念當時在位的教皇保羅六世。保祿六世書院係香港第一所由PIME姐妹贊助的學校。
# 教宗保祿六世書院於1969年9月1日在石籬天主教小學的校舍向第一批學生開放，當時學校冇開辦下午課程，所以所有課程只係喺上午進行，教室只佔咗小學樓嘅一層。此外，學校起初只有6名教師同220名中一學生。主管係Sr. Maddalena Pirodda，校長係Sr. Theresa Pathickal。當時冇提供文化或實踐科目，圖書館同實驗室都未落成。
# 1970年8月，學生開始咗喺新校舍嘅校園生活。安頓好之後，學校從最初嘅220名學生同6名教師，發展到而家有58名教師，仲有多位年輕女士充滿活力同幸福嘅面孔。https://www.ppaulvi.edu.hk/en/school-history

## 學校有咩設施?
保祿六世書院位於新界葵青區，葵涌石籬一邨梨貝街八號，學校有約9200平方米咁大。https://www.schooland.hk/ss/ppaulvi#google_vignette

學校設有多媒體學習中心、學生活動中心、視覺藝術室、圖書館、三個實驗室、地理室、家政室、縫紉室、多用途教室、社工室、小聖堂、祈禱室、輔導室、醫療室、會議室、休憩花園、家長資源中心等。所有課室同特別室都有空調、電腦、多媒體投影機同屏幕。https://www.schooland.hk/ss/ppaulvi#google_vignette

## 有咩讀?
保祿六世書院喺初中（中一至中三）開設咗好多科目，中文教學嘅包括中國語文、中國歷史、體育、公民教育同倫理，仲有普通話（中一、中二）等。而英文教學嘅科目就有英國語文、數學、普通電腦、視覺藝術、音樂、綜合科學（中一、中二）、綜合人文（中一、中二）、科技與生活（中一）、STEAM跨學科課程（中二）、物理（中三）、化學（中三）、生物（中三）、歷史（中三）、地理（中三）、基本商業（中三）。

去到高中（中四至中六），中文教學嘅科目有中國語文、中國文學、中國歷史、倫理與宗教、公民與社會發展科、體育、公民教育同倫理等。而英文教學嘅科目就包羅萬有，包括英國語文、數學、物理、化學、生物、歷史、地理、經濟、企業、會計與財務概論、資訊及通訊科技、視覺藝術。真係多姿多彩，滿足每位學生嘅學習需求！https://www.ppaulvi.edu.hk/en/subject-offer

## 社制

## 香港傑出學生選舉
直至2018年(第33屆)，保祿六世書院係香港傑出學生選舉共出產3名傑出學生。

## 交通
巴士: 31, 31M, 31B, 32, 35A, 36B, 43A

小巴: 86, 86M, 403, 406, 410, 403X
香港培英中學

**香港培英中學**（）係香港一間津貼文法中學，喺香港島薄扶林華富道55號，喺1937年創立，1991年搬到現址。
## 舊生
*李鵬飛 (政治人物)：前行政局、立法局議員
*胡楓：男演員
*張沛樂：女藝人
*林聞恩：娛樂新聞主播

類:中華基督教會中學
吳定霖

**吳定霖**（），係香港沙田區議會大圍選區前任議員，民主黨籍。

第6屆香港區議會選舉，吳定霖以84票差距擊敗爭取連任嘅民主建港協進聯盟董健莉同另外兩名候選人當選。由於董健莉係第5屆香港區議會選舉「票后」，選舉結果被視為「爆冷」。

吳定霖2020年1月1號上任，去咗2020年元旦大遊行；1月2號就「**成功爭取**」九龍巴士985綫同985A綫由2020年1月6號起增加班次同延長服務，被泛民主派支持者堪稱「全宇宙最做到嘢嘅區議員」。

2021年10月4號，吳定霖參加2021年香港區議員宣誓儀式，之後被監誓人質疑佢嘅宣誓有效性，最終決定佢同黨友鄭則文宣誓無效。

## 攷

## 出面網頁
* 吳定霖
* 
* 

類:前沙田區議員
類:香港民主黨員
定霖
新會商會陳白沙紀念中學

**新會商會陳白沙紀念中學**（）係香港一間津貼文法中學，喺香港島黃竹坑深灣道1號，喺1975年創立。
## 舊生
*蔡淇俊：男演員
*楊樂文：男藝人
*賴君蕊：女新聞主播

## 睇埋
*新會商會學校
聖公會梁季彜中學

**聖公會梁季彜中學**（）係香港一間津貼文法中學，喺九龍觀塘曉明街28號，由香港聖公會喺1978年創立。

## 舊生
*張建聲：男演員
*楊柳青 (藝人)：女藝人

## 出面網頁

* 

類:香港聖公會學校
梁倬菲

**梁倬菲**（，），原名**梁家欣**，係香港女藝人，主要做模特兒同節目主持，2016年第51屆工展小姐季軍同最具才藝獎。佢係個混血兒，阿媽係哥倫比亞人。

## 簡歷
梁倬菲讀完書就開始做模特兒，參加過2014年由雜誌《ViVi》主辦嘅讀者模特兒比賽，贏到「我最喜愛模特兒大獎」，2016年用原名「梁家欣」代表昌興集團參選工展小姐選舉，贏到季軍同最具才藝獎。

梁倬菲之後幫咗ViuTV做《快樂童盟》主持。佢2019年底亦有份做《啪啪Partner》嘅主持，大講性話題而惹觀眾留意。

## 演出作品
### 電視節目（[[ViuTV]]）
*2018-2023年：《快樂童盟》主持
*2018年：《DIVA 華麗之后》參賽者
*2019年：《估你唔到》（第15、16集演出）
*2019-2020年：《啪啪Partner》非固定主持（第27集開始）
*2023年：《異國聚腳點》主持
*2024年：《少數學多多》主持

### 電視劇（[[ViuTV]]）
*2019年：《詭探前傳》 飾 彭靜朋友（第2集）
*2025年：《社畜再培訓先導計劃》 飾 Miss Chan

## 出面網頁
*
*
神經回輸

**神經回輸**（；）係生物回輸技術嘅一種，指靠向用家顯示佢嘅腦活動嚟教用家調節自己嘅腦活動。

## 概論

一個基本嘅神經回輸佈置有三大部份：受試者、量度架生同顯示儀器；量度架生會量度受試者嘅腦活動相關變數 x，將描述受試者腦活動嘅訊號（\text{signal}_t = f(x_t)）傳去一啲顯示儀器－最簡單嘅係電腦熒光幕－嗰度，等受試者能夠一路做嘢一路睇到自己嘅腦活動情況；然後訓練師就可以叫受試者留意住自己嘅腦活動會受乜因素影響，再訓練受試者控制自己嘅腦活動。呢種技術喺精神醫學等領域上相當有用。

舉個簡單例子說明，家陣有個病人有焦慮症，個人成日都容易囉囉攣，搞到佢難以集中精神做嘢；喺精神醫學上已知，焦慮情緒同某個特定嘅腦電波（brainwave） x_{an} 有相關；於是個精神科醫生就用神經回輸方法幫個病人，佢叫個病人返實驗室嗰度做訓練－用腦電圖（EEG）方法量度住病人嘅腦電活動，再俾病人一路睇住腦電圖嘅輸出、一路玩一個要求集中精神嘅虛擬實境遊戲，然後佢叫個病人每次一見到 x_{an} 出現就即刻用心理學上嘅鬆弛技法做放鬆，如是者做一段時間嘅訓練；一般嚟講，順利嘅話，個病人會慢慢變到識得每逢焦慮情緒出現嗰陣自動用鬆弛技法，從而舒緩焦慮情緒對佢日常生活嘅影響。事實係研究顯示，噉樣嘅神經回輸訓練喺某啲情況下的確能夠有效噉協助病人克服焦慮症同強迫症（OCD）等嘅多種心理病。

## 睇埋
*生物回輸
*腦電圖
*腦機介面
*古典制約
*操作制約

## 文獻
*Evans, J.R., and Abarbanel, A. *An introduction to quantitative EEG and Neurofeedback*. Academic Press: San Diego, 1999.
*Steinberg, Mark, and Othmer, S. *ADD: The 20-Hour Solution*. Robert Reed Publishers: Bandon OR, 2004.
*Hill PhD, Robert W. and Eduardo MD, C. *Healing Young Brains: The Neurofeedback Solution*. Hampton Roads Publishing; 1 edition (May 15, 2009).
*Robbins, Jim "*A Symphony in the Brain – The Evolution of the New Brainwave Biofeedback*." Grove Atlantic 1st Edition 2000; 2nd Edition 2008
*Arns, Martijn; Sterman, Maurice B. (2019). *Neurofeedback: How it all started*. Nijmegen, The Netherlands: Brainclinics Insights. ISBN 9789083001302.

## 攷

## 拎
*BBC article about neurofeedback improving the performance of musicians.
神經內科

**神經內科**（；）係指研究神經系統嘅醫學領域。神經內科關注嘅病症有中風、癲癇、偏頭痛、柏金遜症等。佢哋做嘅工作，包括用腦電圖等嘅方法輔助檢查，仲有係相關病症嘅治療同復康。神經內科同神經科學以及神經心理學等嘅學科有緊密關係，成日會參考呢啲學科上嘅發現。

## 相關疾病

因為神經細胞病變而引起嘅病包括咗：
*腦退化（AD），係一種神經細胞慢慢噉失去功能嘅長期病。患者會漸漸噉失去各種認知能力，初頭嘅症狀主包括短期記憶能力變差－個患者會容易唔記得嘢（但舊啲嘅記憶會相對冇咁受影響）以及喺做決策上有困難，而隨住病情加深，情況會變得更差。打後個患者喺各方面－包括語言、郁動同認嘢等－會開始變到愈嚟愈差，令到後期嗰陣佢哋會連一啲日常生活上嘅決定同計劃（例如煮飯同行街）都做唔到，需要人廿四小時照顧。研究顯示，腦退化背後係腦多個部份嘅神經細胞快速萎縮，令到神經系統多部份失去原有嘅認知功能。

*柏金遜症（PD）係一種中央神經系統退化嘅病，主要令到患者嘅運動同語言能力下降。患者會有以下嘅徵狀：肌肉生硬、身體唔受控制噉震同郁得慢等等，有少數患者連認知功能同語言都會受影響，而喺最極端啲嘅個案入面，個患者仲可能會變到完全郁唔到。柏金遜症係一種長期病，而且啲症狀一般都會隨時間惡化。呢啲徵狀嘅主因係基底核（對身體郁動嚟講不可或缺嘅腦區）嗰度多巴胺（神經傳遞素一種）唔夠，搞到基底核嘅神經細胞大規模噉死亡。
*重症肌無力（MG）係一種影響肌肉嘅長期病。病人嘅身體產生一啲異常嘅抗體阻礙負責控制肌肉嘅神經細胞嘅神經傳遞素嘅受容體，搞到呢啲神經細胞唔能夠有效噉傳達神經訊號嚟控制身體嘅肌肉，令到佢哋肌肉冇力；呢個病症狀包括眼同面嘅肌肉冇力，而呢點可以造成病人吞嘢有困難或者講嘢有困嘢，手腳肌肉受影響嘅病人喺行路等方面都會有障礙；情況再惡劣啲嘅病人可能連唞氣用嘅肌肉都受影響，搞到要靠機械幫佢哋唞氣。
*脫髓病係一類中央神經系統嘅病，包括一柞涉及髓磷脂受破壞嘅病：髓磷脂係一浸包住軸突嘅脂，幫手將條軸突絕緣，對神經訊號嘅傳遞嚟講好重要；一個患有脫髓病嘅病人身體有某啲問題，搞到佢啲神經細胞嘅髓磷脂受損，進而影響佢啲神經細胞傳訊號嘅能力。症狀就視乎髓磷脂受損嘅係乜嘢神經細胞，例如如果受影響嘅係視覺方面嘅神經細胞，就可能會搞到病人視力受損甚至致盲。

## 神經修復

就算到咗廿一世紀初，神經細胞相關疾病依然係一啲難醫嘅病：喺多數情況之下，神經細胞嘅生成係源自喺細路個腦嘅發育－喺呢啲過程當中，某啲特殊嘅幹細胞會變成神經細胞；大人嘅腦好少可會再做細胞分裂，除咗係喺腦嘅某幾個特定部份之外，大人嘅腦唔多會產生新神經細胞，所以大人腦嘅神經細胞一旦萎縮就好難補救。腦退化同柏金遜症等嘅病到咗 2020 年都仲係不治之症。

一般嚟講，如果想要修復神經細胞疾病造成嘅破壞，可以由兩大思路去諗：
*神經生成係指新神經細胞由幹細胞嗰度生出嚟嘅過程。呢種喺成年嘅脊椎動物嘅腦入面好少可會自然噉發生，就算發生都只係限於腦入面嘅某啲部份，而研究顯示，喺新皮層嗰浸神經細胞喺個人出世之前經已形成咗，而且研究亦都表示咗，一粒神經細胞喺功能上冇得由第粒同類細胞取代－呢個諗法就係所謂嘅神經細胞冇得互換定律。雖然係噉，廿一世紀初有科學家嘅研究發現，有人工方法可以將人體第啲部份嘅幹細胞－好似係皮膚嗰度嘅幹細胞噉－變做新嘅神經細胞。理論上，如果有辦法由一個病人嘅幹細胞嗰度產生神經細胞，再用呢啲神經取代受損嗰啲神經細胞嘅話，就有可能局部醫治神經細胞疾病。
*神經重生指受咗損嘅神經細胞再生同修復。根據現時嘅神經科學知識，呢樣嘢的確係有可能嘅：證據顯示咗，周邊神經系統嘅神經細胞啲軸突如果俾啲嘢砍斷咗，係可以再生嘅；不過「要點樣先可以令一粒神經細胞自我修復」係一個大問題，所以對於神經重生呢個諗頭，廿一世紀初嘅神經科學界都仲係有啲保留。

## 睇埋
*腦神經學
*神經系統
*心理測量

## 引咗
Μ 波

**μ 波**（）係腦電波一種，頻率處於 7.5 至 12.5 Hz 左右（喺呢方面同 alpha 波相似），出現喺個腦嘅運動皮層（motor cortex）嗰度。Mu 波可以用腦電圖（EEG）等嘅方法量度，同身體嘅自主運動零舍大關係。

**Mu 壓低**（**mu suppression**；指 mu 波強度下跌）反映感覺運動皮層入面嗰啲鏡神經細胞喺度活躍緊。
柯佳嬿

**柯佳嬿**（；；）係一位臺灣女演員。佢喺2016年憑偶像劇《必娶女人》蔡環真呢個角色攞到第51屆金鐘獎「戲劇節目女主角獎」。2019年喺愛情穿越劇《想見你》入面一人分飾兩角嘅細膩演出喺兩岸三地爆紅。

## 作品
### 電影

### 電視劇

## 出版作品
### 文學

## 廣告代言
*2023年 資生堂「紅色奇蹟露」

## 參考

## 出面網頁

*
*
*
*
*
*
*
我們與惡的距離

《》（），廣東話口頭叫《**我哋同惡嘅距離**》，係臺灣公共電視、CATCHPLAY同HBO Asia喺2019年推出嘅社會寫實電視劇，由林君陽執導，呂蒔媛編劇，賈靜雯、溫昇豪、吳慷仁、周采詩、、陳妤、曾沛慈、林哲熹、林予晞、施名帥、檢場同謝瓊煖主演。

## 出面網頁
* 
* 
* 
* 
* 
* 
* 
*
司徒法正

**司徒法正**（），原名**司徒錫泉**，係一位澳門玄學師傅、風水師。早年就讀培正中學，細個做過飛車黨，夜總會經理同埋生意人。有二仔一女，其中司徒法基子承父業。

## 史
### 入行過程
司徒法正向媒體自述，1987年經過澳門觀音堂時得人指點，從而踏足玄學界。1988年開設澳門玄學館場，做相學，風水，命理八字，占卜，法科儀式等。其後，司徒受中國龍虎山授籙成為「中國江西龍虎山授籙法師」。之後，做過澳門新口岸「澳門國際金裝四面佛殿」主持，兼慈善機構「善德堂」創辦人。媒體冠譽佢做「運財福星」。

司徒用格言「一點神靈無界限，萬千佛道同一源。」開設「澳門道教總會」、「淳風道觀」、「澳門金裝四面佛殿」、「淳風道六壬伏英館」、「中華玄學道術研究學院」同埋「中華玄學網站(Kingofmaster.com)」。

### 介入官司
#### 千億遺產案法科風水專家證人
2009年香港，高等法院開審龔如心遺產案。司徒成為華懋慈善基金律師團一方法科風水專家證人出庭作供，係全世界司法界首例用法科資深風水師做報告。審判中，對方律師陳景生指司徒法正證供涉抄襲台灣文章，司徒辯稱係引經據典。。2010年2月2號，司徒師傅對高等法院判華懋慈善基金勝訴表示高興。

#### 相簿大王馮廣發家族爭產案
2015年相簿大王馮廣發家族爭產案，馮美儀請過司徒法正。但其後相方鬧翻並互告對方。

2021年2月11日，馮美儀於東方日報刊登了一篇道歉聲明，內容是承認有關在民事案件及媒體報導之中，對司徒法正師傅作出失實指控，以及嚴重影響司徒法正的專業信譽及道德威望，向司徒法正作出公開及真誠致歉。
https://hittt.blogspot.com/2021/03/6p.html

### 風水顧問
司徒師傅擔任過多間上巿公司，企業法科風水顧問，包括雅居樂地產控股有限公司、內蒙古小肥羊餐飲連鎖有限公司、德國西門子國際集團控股有限公司、深圳市龍浩國際投資集團有限公司、英皇集團、新傳媒集團、香港有線電視、美聯地產集團旗下分公司、東洋旅行社、歐化家俬等。

另外，司徒師傅亦係澳門各大賭場御用法科風水師，當中包括新葡京娛樂場、舊葡京娛樂場、金沙娛樂場，星際娛樂場等。2004年時，司徒遠赴瓦努阿圖（Vanuatu）勘察當地風水，期間同該國外交部長及總理見面，講風水嘢。之後，被對方委任駐澳門名譽領事，係首個玄學風水師獲呢個身份。

### 流行文化
司徒師傅上有線「怪談」長期做嘉賓主持，其中佢好多節目對白如「大顯威靈」、「出事架嘛」更成香港網民潮語。而「怪談」節目有三套電影版都有佢份，分別係「怪談電影版」，「怪談之屍骸之路」同埋「怪談之撩鬼」。有線電視怪談結束後，司徒就上無綫電視生活台拍攝「詭異怪談」。

## 頭銜
* 瓦努阿圖共和國委任為駐澳名譽領事
* 泰皇頒發之成就獎
* 龍虎山正式授錄法師
* 有線電視怪談嘉賓主持
* TVB生活台詭異檔案主持
* 星加坡、馬來西亞、澳門各大賭場御用風水師
* 龔如心千億遺產案法科風水專家証人
* 澳門道教總會會長
* 澳門金裝四面佛殿主持
* 各大傳媒節目受訪嘉賓（包括東方報業、新城997電台、商業電台、TVB、亞洲電視、澳門電視、廣州廣播電台電視台…等等）

## 個人作品
### 影視
* 怪談
* 詭異檔案
* 屍骸之路
* 新Mon怪談
* 撩鬼
* 另類亞洲遊系列之勇闖靈異鬼世界
* 總有一隻喺左近 第一集嘉賓
*晚吹 總有一隻喺左近 (9月30日) 鬼界鑽石陣容降臨！

### 網上電台
* 詭異怪談FM666

### 著作
* 鏡頭外之靈·異·鬼
* 陰屍路上
* 冤靈
* 夜哭
* 星移運轉：十二生肖度身招財法
* 償命
* 怒海冤靈
* 懾魄驚魂
* 碟仙
* 鬼胎 
* 猛鬼凶房
* 靈異百問百答
* 屍碎·靈亂
* 靈界答客問
* 招財增運百問百答
* 實用家居風水百問百答
* 血色凶靈
* 隱形凶鐵
* 濠江風水揭秘
* 怪談 
* 陰廟鬼棺
* 幽冥鬼爪
* 玄途有您珍藏集
* 法科種生基大全：祈福轉運秘法
* 五行增運：加強人緣財運法則

## 參考
https://hittt.blogspot.com/2021/03/6p.html

## 出面網頁
* 中華玄學網
* 司徒法正國內官方博客
* 
* 
* 
* 
*
煞科

**煞科**（北話叫**殺青**、四川話叫**殺割**），亦有人錯寫成**殺科**，係拍電影同電視劇作品嘅一個階段，指成套片所有場景已經拍好晒，只要之後搞掂埋後期製作就可以公映。拍最後一個場景會叫「煞科戲」。

呢個詞亦可以引伸到其他領域，譬如體育聯賽嘅最尾嗰場可以叫「煞科賽」或者「煞科戰」。例如香港賽馬季尾時，香港賽馬會舉辦馬季煞科賽。

當有一個重要的場景拍好，就叫「煞景」。

## 第啲意思
* 鄭秀文有首廣東歌《煞科》，普通話版叫《眉飛色舞》。

## 參考
智能放大

**智能放大**，又叫**認知改造**或者 **IA** ，泛指一啲運用資訊科技嚟幫手提升人類智能嘅技術。智能放大個諗頭源自一九五零至六零年代嘅電腦科學同模控學研究，到咗廿一世紀初都仲係處於理論階段。

舉個簡單例子，想像有個工程師創造出一件裝置，能夠將一個人腦駁落去一部能夠連接互聯網嘅電腦嗰度（腦機介面），令個人腦同部電腦有得互相直接傳達資訊（假設所需嘅神經科學知識經已齊嗮喺度），而個人腦又可以齋靠諗嘅方式嚟俾指令，要部電腦用搜尋器耖資料，然後再將啲資料直接傳返去個人腦嗰度－就會做到用人造嘅裝置提升一個人嘅智能。

智能放大成日俾人攞嚟同人工智能（AI）比較：人工智能係指用電腦科學上嘅技術，建立能夠展現類似人類智能嘅機械；相比之下，智能放大就係用電腦提升已有嘅智能；理論上，呢兩種技術都有可能創造出遠超人類能夠想像嘅智能；不過就算到咗廿一世紀初，人工智能仲係面對緊好多理論同技術上嘅問題，而淨係需要攞現有智能嚟提升嘅智能放大就俾好多人覺得佢有潛力過人工智能。

## 理論基礎

智能放大嘅諗頭嚟自模控學：模控學呢門學問源自 1940 年，專門研究能夠接收、儲起同處理資訊嚟自我控制嘅系統；根據廿世紀嘅模控學，人腦同電腦都屬於呢種系統－
*原則上，人腦能夠用感官感應外界嘅資訊（感知）、記住見過嘅資訊、跟手仲曉用呢啲資訊控制自己嘅身體。例：對眼嘅視網膜上面每一粒感光細胞喺受到外界嘅光刺激嗰陣，會向個腦嘅視覺區域射神經訊號，而個訊號嘅物理性質（例如係頻率）會按照佢感覺到嘅光嘅屬性而有所不同－例如係光嘅強度同射訊號嘅頻率成簡單正比，f = \beta I，當中 f 係訊號嘅頻率，\beta 係一個固定嘅常數，而 I 係光嘅強度（將資訊用訊號表達），呢啲訊號跟住會上腦，話俾個腦知佢睇到啲乜，而個腦本來唔知眼前有啲乜嘅（不確定），但佢由感光細胞嗰度收到神經訊號，知道 f，再解讀個訊號得知 I（重新建構），就知眼前有啲乜嘢（攞到資訊，不確定程度減少）。
*原則上，電腦都係做緊同樣嘅嘢－電腦射嘅訊號會同帶嘅資訊成某啲特定嘅數學關係，令到收訊號嘅人有能力由訊號嘅特性（串電流嘅特性）解釋傳訊嘅人想傳達乜嘢資訊。
因為噉，模控學引起咗「人腦同電腦傳嘅資訊冇本質上嘅差異」嘅諗法（一樣都係資訊），而及後對神經義肢等技術嘅研究亦都表明，只要有方法將人嘅神經線駁落去曉解讀神經訊號嘅機械嗰度，就可以俾一個人齋靠諗嘢嚟控制機械，將人同機械結合為一體。

模控學又帶出咗智能放大：人腦同電腦都係處理緊資訊，只要有適當嘅方法轉化啲訊號，即係將人腦射有關「想要點郁」嘅訊號轉化做電腦識睇嘅訊號，就能夠做到俾人腦同機械直接互動；噉如果人腦同電腦之間傳嘅訊號包含嘅係一啲認知性質嘅資訊，例如係記憶同思緒呀噉，噉會唔會能夠做到「俾人腦直接由電腦嗰度攞認知資訊」嘅效果，從而提升人嘅智能？

## AI 相關

智能放大同人工智能之間嘅關係好密切：兩者都有興趣創造超智能，即係想像中「智能遠超人類嘅智能體」；原則上，要達到呢點最少有兩個方法－一方面，人類可以研究點樣用電腦模仿人類智能，並且憑空噉創造出有智能嘅物體（人工智能），而另一方面，人類可以研究點樣用手上嘅技術嚟大幅噉提升人類智能（智能放大）。有好多人都覺得智能放大嘅做法比較穩陣：自從人工智能嘅技術出現以嚟，人類就一路擔心有一日會喺智能上遠超人類嘅人工智能會作反甚至消滅人類，而「人工智能作反」嘅諗頭仲成為咗數碼鬅客等文學體裁當中常見嘅情節橋段；相比之下，人做咗智能放大都仲係人，操控權依然喺人嘅手上，所以有唔少人都覺得同人工智能比起上嚟，智能放大係一種穩陣啲嘅技術。

雖然話好多人都覺得智能放大同人工智能係互相對立嘅，但主流研究者都認為，人工智能嘅技術可以攞嚟幫手做智能放大：例如想像一個工程師設計一啲人工神經網絡－人工神經網絡係一種人工智能程式，能夠做到攞某啲特定變數嘅數值做輸入，再俾出第啲變數嘅預計數值做輸出，而且只要設計得好，人工神經網絡往往能夠做到準確嘅預測，甚至仲準過用人類專家嚟做；想像個工程師整好咗做得到準確預測嘅人工神經網絡，跟住再將呢啲網絡駁落去一個人腦嗰度，等個人腦可以同呢啲網絡互傳資訊，做到隨意用呢啲網絡做預測，並且直接接收呢啲網絡嘅輸出－理論上就會做到提升嗰個人預測身邊現象嘅能力，做到一種智能放大嘅效果。

## 睇埋
*腦機介面
*改造人
*超人類主義
*數碼鬅客
*智商嘅遺傳度
*智能神經科學
## 文獻

*Engelbart, D.; Landau, V.; Clegg, E. (2009). *The Engelbart Hypothesis: Dialogs with Douglas Engelbart*. NextPress. ISBN 978-0615308906.
*Asaro, Peter (2008). "From Mechanisms of Adaptation to Intelligence Amplifiers: The Philosophy of W. Ross Ashby" (PDF). In Husbands, P.; Holland, O.; Wheeler, M. (eds.). *The Mechanical Mind in History*. MIT Press. ISBN 978-0-262-08377-5.
*Ashby, W.R. (2013) [1960]. *Design for a Brain: The origin of adaptive behaviour* (2nd ed.). Springer. ISBN 978-94-015-1320-3.
*Skagestad, Peter (1993). "Thinking with Machines: Intelligence Augmentation, Evolutionary Epistemology, and Semiotic". *Journal of Social and Evolutionary Systems*. 16 (2): 157-180. doi:10.1016/1061-7361(93)90026-N.
*Bray, David A. (2007). "Smart Business Networks (or, Let's Create 'Life' from Inert Information)". *Smart Business Network Initiative (SBNi) Conference* — Beijing, May 2008. SSRN. doi:10.2139/ssrn.991163. SSRN 991163.

## 引咗
以下係文中用咗嘅重要概念嘅英文名：

***智能放大**：intelligence amplification，簡稱 **IA**
***認知改造**：cognitive augmentation
*模控學：cybernetics
*超智能：superintelligence

以下係篇文引咗嘅學術文獻或者網頁：

## 拎
*IT Conversations: Doug Engelbart - Large-Scale Collective IQ.
*The Surgeon Who Wants to Connect You to the Internet with a Brain Implant. *MIT Technology Review*.
司徒法基

**司徒法基**（**法基師叔**，**Szeto Ken**）係香港玄學師傅，1990年佛教葉紀南紀念中學畢業。而家佢同老豆司徒法正一樣係六壬法科玄學師傅，生仔後發展「親子玄學」。

## 車禍經歷
2015年12月7號傍晚，司徒法基夫婦揸私家車經過粉嶺公路時險「出事」，二人落車後架車先爆炸。

## 個人作品
### 電視
* TVB-J2台之BigBoys Club兄弟幫受訪嘉賓師傅
* TVB頻道生活台之詭異怪談受訪嘉賓師傅
* 有線電視之怪談靈探活動參加
* 有線電視之大凶捕客串演出

### 電台
* 新城電台之恐怖熱線受訪嘉賓師傅
* 新城電台之晨希Goodday受訪嘉賓師傅
* 商業電台之70前80後受訪嘉賓師傅 
* 商業電台之扭錯台受訪嘉賓師傅
* DBC數碼旗艦台Area51區受訪嘉賓師傅
* DBC數碼旗艦台怪談2.0 受訪嘉賓師傅
* 中國廣東省廣東電台FM103.6 玄妙一點目節目之受訪嘉賓師傅

### 網台網媒
* 美聯物業新年風水節目特輯之嘉賓師傅主持
* 忽然一週 - 四號錄影廠之嘉賓師傅主持
* 都市日報 - 都市怪談之嘉賓師傅主持
* 詭異怪談+FM666電台之嘉賓師傅主持
* 新Mon怪談+陰間電台之嘉賓師傅主持
* Uonlive法科+靈異札記之嘉賓師傅主持
* 妖言惑眾節目受訪嘉賓師傅
* 恐怖在線節目受訪嘉賓師傅
* D100之魅影空間受訪嘉賓師傅

### 報章
* 蘋果日報2017特首選舉預測報導受訪師傅
* 晴報星相命理玄學專欄客串嘉賓師傅
* 快週刊之玄談奇說專欄主持嘉賓師傅
* 美聯物業潮樓主場網站玄學專欄客串嘉賓師傅
* Unwire.hk網站玄學受訪嘉賓師傅
* 香港01玄學專欄受訪嘉賓師傅
* 頭條日報馬經版玄學受訪嘉賓師傅
* 馬來西亞民生報玄術專欄客串嘉賓師傅

### 講座
* 美聯物業新春玄學講座演講嘉賓
* 壹健美集團掌臉相講座演講嘉賓
* AIA保險新年講座演講嘉賓

### 著作
* 法基講古1零晨三點三
* 法基講古2滅族凶降
* 法基講古3邪屋鎖魂
* 法基講古4鬼犬噬命
* 司徒法正師傅靈異系列之屍碎.靈亂
* 司徒法正師傅靈異系列之隠形凶鐵
* 司徒法正師傅靈異系列之怪談
* 司徒法正師傅大顯威靈系列之幽冥鬼爪
* 每年之親子玄學運程書

## 參考

## 出面網頁
* 法基師叔玄術殿
* 司徒法正國內官方博客
* 
* 
* 

類:香港堪輿學家
殺科

《**殺科**》（Killing End）係一套2001年11月上映嘅港產片，以黑社會犯罪為題材。

## 演員
謝天華、陳敏之、李麗珍、成奎安、吳廷燁、錢家樂、許志安、雷宇揚、張堅庭

## 劇情
藍迪沙展（許志安 飾）辦案小心謹慎，不過收入少到照顧唔到身邊至親。藍迪同埋搭檔阿船（雷宇揚飾）接到社團大佬輝少（謝天華飾）藏毒線報，想話捉人就發現輝少早有安排，線人被社團威脅離開香港，藍輝二人就當面對質反被羞辱。藍迪跟踪輝少時，認識打爛輝少跑車條囡叫June（李麗珍 飾），June因服用精神科藥物而失憶，敵視輝少二人自自然然一齊。阿船差輝少錢，唔想再受後者威脅，企圖走佬反遭到報復，為救阿船，藍迪打死輝少。輝少阿爸、黑幫龍頭「耶穌」話要殺人填命，藍迪同其他人陷入深淵…

## 參考

## 出面網頁
*
藍星

**藍星**可以指：

* 地球，日本動漫《Keroro軍曹》、《最後流亡》用嘅中文譯名。
* 藍星 (台灣電視劇)，台灣民間全民電視公司播映嘅電視連續劇。
* 藍星 (藝人)，台灣嘅泰籍藝人。
以華制華

**以華制華**係指以華人（中國人）制服華人嘅統治策略，主要用於其他民族統治中國、或海外華人受「非華人統治者」（政府、殖民者或者外族）壓制嘅情形。由於統治者對華人民眾唔熟悉，容易遭到華人反抗，故此培植一啲華人來管理另一批華人，授予當地部分華人行政權力，去監管所有華人守法或放棄抵抗。

呢策略促進地方行政本地化，帶有「親疏有別」、問責制等色彩，方便監控一般華人民眾，而且華人只係幫助統治，實際大權唔喺華人手上。當統治者政權結束之後，幫嗰啲統治者做過嘢嘅華人，有可能被睇成漢奸而定罪。

中國抗日戰爭期間，一系列由日本建立嘅傀儡政權，包括滿洲國、冀東防共自治政府、中華民國維新政府、汪精衛國民政府等，係近代以華制華嘅典型案例。

## 睇埋
*以夷制夷
茶托

**茶托**係一種茶具，用來托住茶杯，上似碟，下有高腳做底。茶托又叫**盞托**。

大唐李匡乂寫資暇錄。

又據大宋程大昌所寫演繁露，十五卷下有托子一則。

兩者都話托係大唐時先至有。托係崔寧女飲茶，怕盞熱親啲手指而造。
## 睇埋
*茶杯碟

類:茶具
內地人

**內地人**，可指：

*內地居民：近現代中文一般以「內地」作為對沿海或沿邊地區嘅相對稱呼。
*中國大陸人：港澳主權移交至中華人民共和國後，對後者國民另一個稱呼。
*內地 (大日本帝國)：大日本帝國將本土國民稱為「內地人」，同朝鮮、台灣、關東州同埋南洋群島等海外領地居民相對。
*琉球人對大和人嘅特定稱呼。

## 睇埋
* 大陸人
八個女人一台戲

《**八個女人一台戲**》（英文：**First Night Nerves**），係2019年上畫嘅港產片，由鄭秀文、梁詠琪、白百何、齊溪、周家怡、商天娥、趙雅芝、林保怡同甘國亮主演，關錦鵬執導。故仔圍繞舞台劇首演之前嘅七日綵排。
墮落花

《**墮落花**》（英文：**The Fallen**），係2019年上畫嘅港產片，由溫碧霞、陳漢娜、李任燊、關智斌、陳煒、郭奕芯、沈卓盈同陳穎欣主演，李卓斌執導。故仔圍繞一個製毒家族。

套片2019年10月30號喺香港亞洲電影節首度上映。原定2020年頭正式公映，不過由於武漢肺炎香港疫情嘅關係，呢部港產片喺香港嘅公映日期因而兩度延期。
幾何分佈

**幾何分佈**（**geometric distribution**）係可以指兩種（好相似嘅）概率分佈，兩者都涉及一個結果二元嘅試驗：
*做咗個試驗 k 次，終於得到 1 次陽性結果，而之前嗰啲試驗結果冚唪唥都係陰性：
:\Pr(X = k) = (1-p)^{k-1}p
:\text{for }  k = 1, 2, 3, ...
*要做幾多次陰性試驗，先可以得到一次陽性結果：
:\Pr(Y=k) = (1 - p)^k p
:\text{for }  k = 0, 1, 2, 3, ...

## 睇埋
*二項分佈
*超幾何分佈

## 攷
朝花夕拾·芳華絕代

《**朝花夕拾·芳華絕代**》（英文：**Dearest Anita**），係2019年上畫嘅港產片，由胡杏兒、林德信、郭羨妮、方惠盈、黃榮杰、曾志偉、江欣燕、恭碩良、鄧建明、曾江、吳耀漢、邵音音同劉雅麗主演，高志森同梁柏豪執導。故仔圍繞已故歌手梅艷芳未有送去拍賣嘅遺物。
生前約死後

《**生前約死後**》（英文：**Till We Meet Again**），係2019年上畫嘅港產片，由馬浚偉自導自演，同埋顧美華、余香凝、黃定謙、黃釗鑫、凌曉樺主演。故仔圍繞男主角因患癌過身嘅阿媽而影響心理。
天下

**天下**，即**普天之下**，即天嘅下面，人所在嘅地方，用另一種講法，就係世界。

天下包含世界各國。國有地域同時代限制，天下就係天下，唔會受依啲限制。就算國亡，天下仍然喺度。

類:世界
中英街1號

《**中英街1號**》（英文：**No.1 Chung Ying Street**），係2018年上畫嘅港產片，由游學修、廖子妤同盧鎮業主演，趙崇基執導。故仔圍繞1967年嘅六七暴動同一場2019年（虛構）喺中英街爆發嘅衝突。
大樂師·為愛配樂

《**大樂師·為愛配樂**》（英文：**Concerto Of The Bully**），係2018年上畫嘅港產片，由鄭中基、顏卓靈、周秀娜、白只、姜皓文、蔡潔、周祉君同符龍飛主演，馮志強執導。故仔圍繞一個網上作曲人同一個蠱惑仔。
腦機介面

**腦機介面**，又或者叫**腦機接口**，係一大類技術，特徵係俾腦部同機械之間直接交流：若果一個腦要同機械溝通，往往需要通過身體肌肉，譬如係腦控制手撳掣，用撳嘅掣向部機械傳指令；腦機介面就唔同，唔洗經過身體肌肉或者言語，而係透過讀取腦電活動等由腦部產生嘅訊號，將呢啲訊號傳化成電腦可以理解嘅指令，令到腦部得以直接控制機械。

## 外語嗌法
腦機介面喺外語中嘅叫法如下：
*，意即**[[腦]]同電腦間嘅介面**
*，意即**[[心靈]]同電腦間嘅介面**
亦可以睇睇心腦同一論嘅問題。

## 基本概念

腦機介面系統可以分三大部份：
*腦活動量度：即係量度腦活動嘅儀器，例如腦電圖（EEG）噉，會喺頭皮上放置電極，量度腦部唔同區域嘅電訊號變化。
*詮釋腦活動：能夠詮釋腦活動嘅電腦系統，即係將收集到嘅腦活動訊號經過處理同分析，轉化成機械會明嘅樣，例如用機器學習上嘅演算法識別**想舉高隻手**或者**想望向左邊**等唔同腦狀態活動規律有咩唔同。
*控制嘅機械：例如義肢、輪椅、甚至電腦嘅踎士。
舉例說明，有研究用 EEG 偵測用家嘅腦活動係點，每當用家心入面諗**前進**，前進相應嘅腦波模式一出現，電腦就會發出訊號，教輪椅自動向前行。三個部分互相協調，就構成完整嘅腦機介面循環。

喺二十一世紀初，腦機介面搵方法量度腦活動嗰陣，最常用嘅係腦電圖，因為呢種方法非入侵性，即係唔洗開刀做手術都用得，不過原則上，腦機介面係可以用入侵性方法嚟做嘅，即係例如開刀將電極植入腦內。

## 腦部活動

## 用嘅機械

## 道德考量

## 睇埋
*人機互動
*用家介面

## 文獻

*Zhao, Z.P., Nie, C., Jiang, C.T., Cao, S.H., Tian, K.X., Yu, S. and Gu, J.W., 2023. Modulating brain activity with invasive brain–computer interface: a narrative review. Brain sciences, 13(1), p.134，呢篇綜述文大致噉總括咗當時嘅 BCI 研究。

## 引咗

## 註釋
黃金花

《**黃金花**》（英文：**Tomorrow is Another Day**），係2018年上畫嘅港產片，由毛舜筠、呂良偉、凌文龍、冼色麗同劉美君主演，陳大利執導。故仔圍繞一個要照顧自閉嘅仔嘅師奶。

毛舜筠憑呢套戲贏得第37屆香港電影金像獎嘅最佳女主角，凌文龍亦憑呢套戲攞到同屆金像獎嘅最佳新演員。
十月初五的月光 (電影)

《**十月初五的月光**》（英文：**Return of the Cuckoo**），係2015年上畫嘅港產片，由張智霖、佘詩曼、陳喬恩同薛家燕主演，葉念琛執導。呢套戲係2000年無綫電視劇集《十月初五的月光》嘅續集電影版。
豪情3D

《**豪情3D**》（英文：**3D Naked Ambition** 或者 **Naked Ambition 2**），又叫《**3D豪情**》，原名《**豪情2**》，係2014年上畫嘅港產片，由杜汶澤、何超儀、袁嘉敏同曾國祥主演，李公樂執導。故仔同2003年電影《豪情》一樣都係圍繞鹹片行業，但兩輯角色同故仔無任何關連。
B+偵探

《**B+偵探**》（英文：**The Detective 2**），係2011年上畫嘅港產片，《C+偵探》續集，由郭富城、廖啟智、譚耀文、徐正曦、張兆輝同龔蓓苾主演，彭順執導。

## 睇埋
*《同謀》
同謀

《**同謀**》（英文：**Conspirators**），原名《**A+偵探**》（英文：**The Detective 3**），係2013年上畫嘅港產片，《C+偵探》同《B+偵探》續集，由郭富城同張家輝主演，彭順執導。
視像對話

**視像對話**（），係為兩個地方或者多個地方嘅用戶之間提供語音同埋畫面雙向即時傳送嘅視像傾解。

## 形式
*視像會議
*視像電話

## 出面連接

* Debut of the First Picturephone, 1970 video courtesy of AT&T Archives and History Center, Warren, N.J.
* British Pathé news clip: Videophone 1970, a movie reel news clip on the assembly and demonstration of a prototype British General Post Office 'Viewphone' at Taplow, Buckinghamshire; (February 1, 1970; video, 1:16 seconds length)
* TVTropes.org: Video Phone, includes extensive lists of videophones used in popular culture
* Wirlpool Forums: Movies that feature videophones
* Finnish 1980s videophone development at YLE Elävä arkisto (YLE Living Archives)
脫皮爸爸

《**脫皮爸爸**》（）係2018年上畫嘅港產片，由吳鎮宇、古天樂、春夏、蔡潔同田蕊妮主演，司徒慧焯執導。故仔圍繞男主角阿爸有個怪病，每日脫一次皮，每脫一次皮就後生十幾年。

吳鎮宇亦憑呢套戲獲得第36屆香港電影金像獎嘅最佳男主角提名。

## 出面網頁
* 
* 
* 
* 
* 
* 
* 
* 
* 
*
黃金兄弟

《**黃金兄弟**》（英文：**Golden Job**），係2018年上畫嘅港產片，由錢嘉樂自導自演，同埋鄭伊健、陳小春、林曉峰、謝天華、曾志偉主演。故仔圍繞五個出生入死嘅兄弟為救濟細路而偷取特效藥。
視像會議

**視像會議**（），普通話叫**視頻會議**，係各方通過即時交換視像訊號嚟見面溝通嘅會議方式，需要用到攝影鏡頭同顯示器配合。

因為視像會議可以畀聾人用母語溝通，佢亦都算係一種無障礙輔助科技。

## 睇埋
*視像對話
*視像電話
視像電話

**視像電話**係種電話，除咗好似一般電話用聲去溝通，重可以互相睇到對方個樣。
## 睇埋
*視像對話
*視像會議
罩

**罩**係一種捉魚架生，好似個籃咁。用罩捉魚可以叫**罩魚**，拎住罩落水，冚住再撈起。由於罩可以冚住嘢，用來冚嘅嘢，亦可以叫罩。

罩多數用竹做，無竹就用荆，爾雅疏有講。用竹做之故，又寫做**䈇**，廣韻，罩與䈇同。罩又寫**𦋐**。

罩同籠類似，所以文學上以籠罩描寫畀嘢包圍冚住。

## 字
罩依個字，至少春秋時就有。詩經有首，南有嘉魚，「南有嘉魚、烝然罩罩。 」罩魚係好古老嘅捉魚架生。

漢時許愼說文講，「捕魚器也。从网，卓聲。」

爾雅下釋器，「篧謂之罩。」爾雅註，「捕魚籠也。」爾雅疏，「罩，以竹爲之，無竹則以荆。」

大唐溫庭筠寫咗首罩魚歌，「持罩入深水，金鱗大如手。」

## 其他
* 眼罩
* 口罩
* 金鐘罩